Irekia Eusko Jaurlaritza - Gobierno Vasco :: EHAA xedapena 201806271\nGaiak: FORMULARIO ADMINISTRATIBOAK; INFORMAZIO ADMINISTRATIBOA; PROZEDURA ADMINISTRATIBOA; LANKIDETZA-HITZARMENAK; INTERNET; EUSKO JAURLARITZA; GIPUZKOAKO FORU ALDUNDIA; ESTATUKO ADMINISTRAZIO OROKORRA; ADMINISTRAZIO ELEKTRONIKOA\nHurrenkenaren zenbakia: 201806271\nArtikulu bakarra.– Euskal Herriko Agintaritzaren Aldizkarian argitaratzea Gipuzkoako Foru Aldundiarekin sinatutako lankidetza-hitzarmena testua, administrazio elektronikoko oinarrizko irtenbideak elkarri emateko dena.\nERANSKINA, JAURLARITZAREN IDAZKARITZAKO ETA LEGEBILTZARRAREKIKO HARREMANETARAKO ZUZENDARIAREN ABENDUAREN 12KO 163/2018 EBAZPENARENA\nEUSKAL AUTONOMIA ERKIDEGOKO ADMINISTRAZIO OROKORRAREN ETA GIPUZKOAKO FORU ALDUNDIAREN ARTEKO LANKIDETZA-HITZARMENA, ADMINISTRAZIO ELEKTRONIKOKO OINARRIZKO IRTENBIDEAK ELKARRI EMATEKO DENA\n1.– Gipuzkoako Foru Aldundiak, baita horren menpeko edo berari lotutako erakunde publikoek ere, sarbidea izango dute Estatuaren Administrazio Orokorraren (Administrazio Digitaleko Idazkaritza Nagusia) eta Euskal Autonomia Erkidegoaren arteko lankidetza-hitzarmenean, administrazio elektronikoko oinarrizko irtenbideak elkarri ematekoan, 2017ko martxoaren 24an sinatutakoan, hain zuzen, azaldutako administrazio elektronikoko oinarrizko irtenbide teknologikoek emandako funtzionaltasunetara.\n1.– Hitzarmen honek, Gipuzkoako Foru Aldundira, EAEko Administrazio Orokorrera eta horiei atxikita dauden edo horien mendekoak diren erakunde publikoetara hedatuko ditu bere ondorioak.\n2.– Gipuzkoako Lurralde Historikoko toki-erakundeei eta horiei atxikitako edo horien mendeko erakunde publikoei dagokienez, eta I. eranskin gisa erantsi den protokoloan xedatzen den prozeduraren bidez, Foru Aldundiak hauetarako sarbidea emango die izena emandako toki-erakundeei:\n– Hitzarmen honen bigarren klausulako 2. zenbakian ezarritako irtenbide teknologiko guztietarako edo horietako baterako sarbidea ematea beren lurralde-eremuko erakunde publikoei, haiei lotutakoei edo haien menpekoei eta toki-erakundeei, baita haien menpeko erakunde publikoei ere, gai horretan esleituak dituzten laguntza teknikoko eskumenen barruan, I. eranskineko Protokoloan finkatutako prozeduraren bidez.\nHamazazpigarrena.– Euskal Autonomia Erkidegoko udalekin informazioaren, administrazioaren eta kudeaketa elektronikoaren esparruan zerbitzuak elkarri emateko sinatutako hitzarmenen interpretazioa.\n– EAEko Administrazio Publikoen komunikazio-sarea.\n2.– Identifikazio, autentifikazio eta sinadura elektronikoko baliabideak kudeatzeko zerbitzuak.\n– koordenatu-jokoa, 16 karakterez eta haiei dagozkien erantzuteko 16 digituez osatua.\n– Edo ezar daitekeen beste bat (OTP, faktore biometrikoak...).\n– Eta sinadura elektronikoko ziurtagiri kalifikatu bat, gordailu zentralizatu batean gordeta dagoena eta sinatzeko erabiliko dena.\n– OTP (one time password) bat, posta elektronikoz edo mugikorrera SMS bidez bidalia.\n– Edo ezar daitezkeen beste batzuk.\n– Izenperen hornitzaileen segurtasun-politikan zehaztutakoa betetzea. www.izenpe.eus helbidean argitaratuta dago.\n– Errendimendu ezin hobea.\n– Eskuragarritasun handia.\n– Erabiltzaile partikularrentzako lehen maila: herritarrentzako arreta- eta laguntza-zerbitzuak eskura dituzten identifikazio elektronikoko baliabideak eta administrazioekin kanal elektronikoaren bidez erlazionatzeko eta izapidetzeko kudeatzen diren autentifikazio- eta sinadura-tresnak erabiltzean.\n– Erakunde erabiltzaileentzako lehen maila: arreta, laguntza eta gorabeheren konponketa administrazio eta erakunde publikoek identifikatzeko, sinatzeko baliabideak eta e-administrazioko zerbitzuak emateko beste osagai batzuk kudeatzeko tresnak eta zerbitzuak erabiltzean.\n– Bigarren maila: zerbitzuaz kanpoko agenteei, hala nola erakundeei, arreta emateko, zerbitzua eskaintzen duten erakundeetako erabiltzaileentzako beste zerbitzu batzuk, baita konplexutasun tekniko handiagoa duten eta lehen mailako taldeek konpondu ezin dituzten gorabehera funtzionalak ere.\n– Maila gehigarriak: kanpaina, zerbitzu eta erakundeen beharren arabera, arreta espezifiko eta espezializatuko maila gehigarri edo osagarriak ezarriko dira.\n– Eskaerak ezartzen diren sarrera-kanalen bitartez (telefonoa, webgunea edo posta elektronikoa) jasotzea.\n– Gorabeherak eta eskaerak erregistratzea eta motaren eta konpontzeko lehentasunaren arabera sailkatzea.\n– Gorabeherak eta eskaerak ebaluatzea, ikertzea eta diagnostikatzea, baita konpontzeko eta etengabe hobetzeko prozedurak sortzea ere.\n– Eskala funtzional edo hierarkikoetan banatzea, erantzukizun- eta gaitasun-mailen arabera, kasu esanguratsuenen jarraipena egiteko, horiek bistaratzeko eta eragina txikiagotze aldera behar diren ekintzak ahalbidetzen dituzten erabakiak zuzenki hartzea.\n– Gorabeheren eta eskaeren jarraipena egitea haiek itxi eta egiaztatu arte, erabiltzaileei beren gorabeheren edo eskaeren egoera eta aurrerapen-maila jakinaraziz.\n– Lehen laguntza-mailarako kontaktu-datuak eta arreta-ordutegiak www.izenpe.eus atarian daude argitaratuta.\n«Interesdunak ez daude beharturik administrazioren batek eginak diren dokumentuen kopiak ekartzera, nahiz dokumentu horiek prozeduran aurkeztea nahitaezkoa izan nahiz aukerakoa izan, betiere interesdunak adostasuna adierazi badio dokumentu horiek kontsultatzeari edo ateratzeari. Kontsultatzea edo ateratzea interesdunek baimendua delako presuntzioa egingo da, ez badute prozeduran kontrakotasun espresua adierazi edo aplikatzekoa den lege bereziak ez badu agintzen adostasun espresua adierazi beharra dagoela».\n– Hala xedatzen duten irtenbide teknologikoetarako, zerbitzuak emateko behar den informazio legal, administratibo eta teknikoa nahiz herritarrek ezagutu behar duten beste edozein informazio deskribatzen duten agiriak eguneratzen laguntzea; kasuan kasuko irtenbide teknologikoaren «Zerbitzu Gutuna» deituko zaie.\n– Sistema 24 x 7 funtzionamenduan edukitzea.\n– Erakundeek dauzkaten datu-elkarreragingarritasuneko zerbitzuen katalogoa, honako hauek barne hartzen dituena: zerbitzu horiek eskuratzeko protokoloak, erabil daitezkeen kontsulta-metodoak, informazio tekniko jakingarria eta errekeritzaile bakoitzak eskatzen duen informazioa.\n– NISAE plataformako elkarreragingarritasun-zerbitzuak eta gainerako modulua erabiltzeko bete beharreko inprimakirako sarbidea.\n– Erabiltzaileen eta integratzaileen arretarako zentrorako sarbidea.\n– Gorabeherei buruzko informazioa.\n– NISAEk ematen duen zerbitzuaren inguruko berriak.\n– Lagatzaileentzako eta lagapen-hartzaileentzako arreta zalantzak argitzeko eta gorabeherak konpontzeko.\n– Lagatzaileentzako eta lagapen-hartzaileentzako laguntza teknikoa datuak trukatzeko zerbitzuak gaitzeko.\n– Eskaintzen dituzten datuak trukatzeko zerbitzuak eskuratzeko protokoloak eta baldintzak, baimentzen diren metodoak eta errekeritzaile bakoitzak jakin behar duen informazioa ezarriko ditu.\n– Eskaera bat baztertzen edo ukatzen denean, justifikatu egingo du.\n– Auditoretza-politika zehaztuko du eta aldizkako auditoretzak egingo ditu bere datuen kontsultei buruzko sistemaren erabileraren inguruan.\ni) Herritarrentzat edo enpresentzat den eta ordainketa elektronikoa eskatzen duen edozein zerbitzu elektroniko.\nii) Aurrez aurreko arretako leihatilak, ordainketa edozein zerbitzutan txertatzeko.\niii) Finantza-erakundeek emandako kontu-zenbakien titulartasun-ziurtapenen lorpena.\nc) Bi alderdiek konpromisoa hartzen dute elkarri jakinarazteko zerbitzuaren bateragarritasunari eragin diezaiokeen edozein informatizazio-neurri.\ni) Ordainketa elektronikoa txertatzen duten zerbitzuak beren kabuz kudeatu.\nii) Ordainketa elektronikoko sistemaren erabilerari buruzko estatistikak lortu.\niii) Ordainketa elektroniko baten egoeraren jarraipena egin, egon daitezkeen gorabeherak konpontzeko helburuarekin.\niv) Finantza-erakundeei kontu-zenbakien titulartasuneko ziurtapenak sortatan eskatzea.\nv) Autokudeaketa-aplikazioan sar daitezkeen erabiltzaileak administratzea.\ni) Bere aplikazioak zerbitzuarekin integratu.\nii) Herritarrei informazioa eta arreta eta erakundeei beharrezko laguntza eman.


topic_facet:"Mekanizazioa (Heziketa Zikloa). Erdi maila" topic_facet:"Automatizazioa eta robotika industriala (Heziketa Zikloa). Goi maila" topic_facet:"Instalazio domotikoen eta automatikoen konfigurazioa (Modulua)" topic_facet:"Galdaketa eta pulbimetalurgiaren bidezko produkzioa (Heziketa Zikloa). Goi maila" author_facet:"Elhuyar Hizkuntza Zerbitzuak"\nProposatutako gaia: Mekanizazioa (Heziketa Zikloa). Erdi maila Proposatutako gaia: Automatizazioa eta robotika industriala (Heziketa Zikloa). Goi maila Proposatutako gaia: Instalazio domotikoen eta automatikoen konfigurazioa (Modulua) Proposatutako gaia: Galdaketa eta pulbimetalurgiaren bidezko produkzioa (Heziketa Zikloa). Goi maila Egilea: Elhuyar Hizkuntza Zerbitzuak


Primer film de ficción realizado en Euskalherria :: Liburu eta aldizkariak :: Euskomedia\nHasiera > Liburu eta aldizkariak > Primer film de ficción realizado en Euskalherria\nPrimer film de ficción realizado en Euskalherria\nEgilea: Koldo Larrañaga\nIzenburua ingelesez: First fiction film made in the Basque Country\nLaburpena gazteleraz: Tratando de descubrir cuál fue el primer largometraje rodado en Euskal Herria han aparecido varios títulos, producidos con posterioridad a 1923. Antes de estas fechas, tanto en Egoalde como en Iparralde, se había rodado parte de varios largometrajes, pero unos no se terminaron, otros eran de producción parisina o madrileña. Tal vez, el primer largo, producido .en parte. con dinero vasco, co-dirigido por un vasco, sobre tema vasco y en Euskal Herria, sea La Capitana Alegría realizada en 1920.\nLaburpena euskaraz: Euskal Herrian filmatu den lehen film luzea zein izan zen aurkitzeko egin saioen ondorioz, 1923 urtearen ondoren ekoizturiko titulu bat baino gehiago agertu dira. Data horren aurretik, bai Hegoaldean eta bai Iparraldean ere, zenbait filmetako zatiren bat edo beste filmatu bazen ere, film horiek edo ez ziren amaitu edo Paris zein Madrilgo produkzioak ziren. Euskaldunen diruaz .partez bederen. ekoizturiko lehen film luzea, euskaldun bat zuzendari-kide izan zuena, euskal gaiaren ingurukoa eta Euskal Herrian filmatua, agian, La Capitana Alegría izango da, 1920an burutua.\nLaburpena frantsesez: En essayant de découvrir quel fut le premier long métrage tourné en Euskal Herria, plusieurs titres sont apparus, produits avant 1923. Auparavant, aussi bien en Egoalde qu'en Iparralde, une partie de plusieurs longs métrage savaient été tournés, mais ou bien ils ne furent pas terminés, ou bien ils étaient de production parisienne ou madrilène. Peut-être que le premier long métrage, produit en partie avec de l'argent basque, co-dirigé par un basque, sur un sujet basque en Euskal Herria, fut La Capitana Alegría, réalisé en 1920.\nLaburpena ingelesez: Several titles, filmed at some point after 1923, have been found while trying to discover which was the first long duration film made in the Basque Country. Before this date, parts of several long duration films had been made in Egoalde as well as in Iparralde, but either they were not com-pleted or they were productions from Paris or Madrid. Perhaps, the first long duration film, produced -in part - with Basque money, co-directed by a Basque, on a Basque topic and filmed in the Basque Country was La Capitana Alegría, completed in 1920.


Albistea | EHBildu | EH Bilduk bulego estrategiko bat sor dezala eskatu dio Jaurlaritzari Europako funtsak kudeatzeko\nEH Bilduk bulego estrategiko bat sor dezala eskatu dio Jaurlaritzari Europako funtsak kudeatzeko\nMuturreko egoera honetan Europako funtsek berebiziko garrantzia dute eta behar-beharrezkoa da, beraz, eragile interesdun guztiak barne hartuko dituen elkarrizketa prozesu bat abiatzea, funtsak euskal errealitatera egokitzeko eta ahalik eta adostasun maila handiena lortzeko.\nEH Bildu | 2020-10-06 12:55:00\nPandemiak eragindako krisialditik eratorri diren erronka sozial eta ekonomikoei aurre egin ahal izateko Europar Batasunak bideratuko dituen funtsek izango duten garrantzi handiaz jabeturik, EH Bilduk horren inguruko hausnarketa estrategikoa sustatu nahi du, Jaurlaritzak funts horiekin finantzatzeko prestatu duen proiektuen zerrendan bistakoa baita ez dagoela ez ikuspegi estrategikorik, ez herri ikuspegirik, ez lurralde kohesiorik. Hori dela eta, Mikel Oterok mozio bat aurkeztu du gaur Legebiltzarrean Urkulluren Gobernuari eskatzeko bulego estrategiko bat sor dezala Europako funtsak kudeatzeko. Proposamena bat dator, hain justu, Europar Batasunak berak eginiko eskariarekin: “garrantzitsuak diren alderdi interesdun guztiak barne hartuko dituen elkarrizketa politiko zabal bat abian jartzea” funtsen erabilera erabakitze aldera.\nOteroren esanetan, “datozen urteetako inbertsioak baldintzatuko dituen prozesu baten aurrean gauden neurrian, muturreko egoera ekonomiko eta sozial baten aurrean gauden neurrian eta herri gisa erronka historikoen aurrean gauden neurrian, funts hauekin abiatu behar diren proiektuen inguruko hausnarketa estrategiko bat eta prozesu garden bat guztiz beharrezkoak dira, ahalik eta kontsentsu maila handiena lortze aldera”. Hala, Jaurlaritzari eskatutako bulego estrategiko horrek “elkarrizketa eta akordio politikorako prozesua ahalbidetuko luke sindikatuekin, enpresa-munduarekin eta beste antolakunde ekonomikoekin, alderdi politikoekin, unibertsitateekin eta beste eragile esanguratsu batzuekin, Europar Batasunak ezarritako marko orokorra euskal errealitatera egokitzeko, helburuak eta metodologiari dagokienez”.\nEH Bilduko legebiltzarkideak azaldu duenez, bulegoak hausnarketa estrategikoa eta eztabaida politikoa bermatuko lituzke Europako funtsekin finantzatu beharreko proiektuei buruz, “gizarte gisa ditugun erronkei heltzeko eta 2030ean irudikatzen dugun Euskal Herria hemen eta orain gorpuzteko”. Halaber, informazioa eta laguntza teknikoa emango lizkieke administrazio eta bestelako erakundeei proiektuak bideratzeko, administrazioen eta eragile sozial eta ekonomikoen ekarpenak jaso, eztabaidatu eta sailkatzeko mekanismo argi bat eskainiko luke eta Europako funtsekin finantzatutako proiektuen jarraipena egingo luke, “ustelkeria ekiditeko eta funtsen erabilpen egokia bermatzeko”.


AKTUALISIERT: 2018 - Villa Santa Rita - New! – Villa in Funchal – TripAdvisor\nVilla Santa Rita - New!\nFlughafen: Madeira Airport: 23,0 km


2022ko lehen udalbatzarrean Azkoitia Bai herri plataformak esandakoak eta bozkatutakoak - - Maxixatzen.eus\n2022ko lehen udalbatzarrean Azkoitia Bai herri plataformak esandakoak eta bozkatutakoak\nAzkoitia Bai 2022-01-27 09:07\nUrtarrileko udalbatzarra egin zuen atzo, asteazkena, Azkoitiko Udalak. Azkoitia Bai herri plataformak udalabatzarrean esandakoak eta bozkatutakoak dira honako hauek:\n2.- Azkoitiko bandera ofizialaren behin betiko onespena.\nUrriko Udal Osoko Bilkuran esan genuen berdina pentsatzen jarraitzen dugu. Udaletxe honetan ondareaz arduratzen den zinegotziak egindako ikerketek, beste ezaugarri batzuen artean, Azkoitiko bandera gorria zela badiote, guk ez dugu inondik inora zalantzan jarriko, eta horrela onartzearen alde egingo dugu.\n3.- San Jose egoitzaren ondasun higiezinaren desafektazioaren behin betiko onespena.\n2015ean udalak inbertsio handiak egin ondoren eta superabita zuela jakinik, udal eskumena ez zelako egoitza aldundiaren esku uztea erabaki zen. Ordutik aurrera, udaletxeak ez du etekinik jasotzen egoitzatik. Inbertsio falta salatzen da, bertako egoiliarren eta langileen bizi-kalitateak okerrera egin duela diote, eta berriro ere udaletxearen esku egotea nahiko luketela aldarrikatzen digute. Udalak lehen ere erakutsi zuen gauzak beste era batera egin daitezkeela, eta aldundiaren esku utzi aurretik, horrela egiten jarraituko dela exijitzeko unea dela uste dugu. Herriaren eraikina aldundiaren esku utzi aurretik, bai egoiliarrek eta bai langileek, gutxienez aurretik zituzten baldintzak berreskuratu beharko lituzkete, hori baita eta izan baita guretzat helburu nagusia. Iruditzen zaigu egun egoitzan dauden arazoak asebeteko dituen irtenbideak ematen saiatzeko momentua dela, eta ondoren, guztiontzat onurak ekarriko dituela ziurtatu ostean, desafektaziorako eman beharreko pausoak eman behar direla. Bitartean, guk ezetz bozkatzen jarraituko dugu.\n4.- Azkoitiko Kale Nagusia 80an kokatutako Idiakez Ederra babestutako ondasun higiezinaren besterentzeko espedientea onartzea eta lizitazioari hasiera ematea.\n2005ean, arriskutsua zela eta bertako bizilagunei eraikina uzteko agindua eman zitzaien. Ondoren, 2009ko urtarrilean jarri ziren dagoeneko famatuak diren aldamioak herriko eliz atarian. Herriko ondarea zaintzea ondo dago, baina dagoeneko aldamioak dira ondare bihurtzeko bidean doazenak. Monumentu historikoa, kultur ondarea… Ez dago eskubiderik horrelako izen potoloen azpian, herriaren bihotzean, hainbeste denboran eraikin bat horrela mantentzeko. Orain dela pare bat urte bazirudien gure gainetik dauden instituzioek, halako batean, irtenbide bat ematea erabaki zutela eta Visesaren bitartez babestutako etxebizitzak egingo zituztela. Baina ez, garestiegia ateratze omen zitzaien, eta berriro ere pilota gure teilatura bueltatu ziguten, "hor pilota mundua ondo dominatzen duzue eta behar bada gu baino hobeto jakingo duzue zer egin" pentsatuz edo. Udaletxetik aldamioen alokairua lehenik, aldamioak erosi gero, bertako jabeekin tratuak itxi, azkenean eraikinaren jabetza lortu, etxebizitzak egingo dituenari ia erregalu moduan eman, pribatua zen eraikin batean dirutzak gastatu ditugu. Doc-to taberna itxi zutela 17 urte beteko dituen honetan, guztiak berdin jarraitzen du (Doc-to, azkenetakoa ixten zuten taberna ez zuten ezagutu ere egingo gaur egun tabernetan ibiltzen diren askok). Lehen ere, Visesarekin sinatutako hitzarmena bertan behera uzteko unea iritsi zenean, gure haserrea garbi adierazi genuen, eta gaur ere ezin genuen, besterik gabe, une hau pasatzen utzi. Monumentu historikoen kulturalen legeak betearaztera derrigortzen gaituzte, baina irtenbide bat eman behar zaionean, beste aldera begiratzen dute.\nEsan beharrekoak esan ondoren, badirudi orain enpresa pribatuek emango diotela instituzio publikoetatik eman ezin izan zaion irtenbidea. Ea behingoz zentzugabekeria hau guztia, beste gorabeherarik gabe, lehenbailehen bideratzea lortzen dugun eta herriko eliz atariari aspalditik behar lukeen itxura ematen diogun. Bide berri hau hasteko, noski, gure oniritzia duzue.\n5.- 2020-2022 Azkoitiko Udaleko dirulaguntzen plan estrategikoa 2022ko aurrekontura egokitzearen onespena.\nLegeak diru laguntzak aurrekontu berrira egokitzea eskatzen badigu, horrela egin beharko dugu eta baietz bozkatzea besterik ez dugu aurreikusten.\n6.- Aurrekontuari buruzko informazioa.


Termometroak eta eskalak. - Didactalia: material educativo\nAurretiko ezagutza: Tenperatura kontzeptua intuitiboki azaltzea, bi gorputzen arteko bero-trukaketak eraginiko sentsazio gisa. Materiaren aldaketa fisikoak, tenperaturarekin zerikusia dutenak: dilatazioa, fusioa, irakitea. Giza gorputzaren gutxi gorabeherako tenperatura. Zenbaki osoak ordenatzea.\nHelburu didaktikoak: eguneroko erabilera duten termometroak identifikatzea, baita nazioartean gehien erabiltzen diren eskala termometrikoak ere.\nPalabras clave: Matematikak Termometroak eta eskalak neurri-unitateak\nURL repositorio: /repositorio/26032010/2b/es_2009063032_7230201\nMapa Conceptual sobre Termometroak eta eskalak.\ntermometroak eta eskalak


01 Urt 2011\nNork idatzia: Joomla!\nGehiago irakurri: Balioak\nPertsona “erretiratuen” taldeak eta lan eremuan beren jarduera nagusia aldez edo guztiz eten duten baina gizartean aktibo jarraitzen duten beste batzuek espazio soziala betetzea, eta gizarte zuzenago bat, ez hain baztertzailea eta parte-hartzailea osatzen laguntzea.\nGehiago irakurri: Xedea\nGehiago irakurri: Estatutoak\nZu hemen zaude: Hasiera Helduak Adi!


2001/11/09 Araolaza, Oier - Elhuyar Zientziaren Komunikazioa\nBush-ek bertan behera utzarazi zuen Plutonera zunda bidaltzeko proiektua, baina Planetary Society elkarteak Estatu Batuetako kongresuan aurkeztutako ekimenak biltzarkideen babesa jaso du, eta Pluto-Kuiper Belt misioa abian da berriz.\nGure sistemako planeten artean Pluton da esploratu gabe jarraitzen duen bakarra. Pluto Kuiper Belt ekimena martxan dago, beraz, baina Bush-ek ezarri dizkion oztopoek atzeratu egin dute misioa. Zaila izango da 2006. urtea baino lehenago jaurtitzea Plutonerantz abiatuko den zunda, eta, beraz, hasierako aurreikuspenen aldean bi urteko atzerapena izango du. Hamarkada honetan, Jupiterren grabitate-indarraz baliatuz espaziontziak Plutonera iristeko duen azken aukera 2006an izango da. Misioak 10-12 urte inguru iraungo duela uste dute adituek.\nPluton-Kuiper Belt misioiak planeta misteriotsu horri buruzko informazioa biltzea du helburu. Pluton, Eguzki Sistemako azken planeta izateaz gain, txikiena ere bada, 2.200 kilometroko diametroa baitu. Planetary Society-k ahalegin handia egin du kongresukideak Plutonen ikerketaren garrantziaz konbentzitzeko eta azkenean lortu egin du, Bush-en gobernua aurka izan arren.


> Inbertsiogileentzako informazioa\n> Beste txosten batzuk\n2022/03/25 S&P-ek Kutxabankeko Hipoteka Zedulen programako AA+ rating-aren perspektiba negatibotik egonkorrera aldatu du, Espainiaren kalifikazioan antzeko ekintza baten ondoren, rating-a konfirmatu du\n2022ko martxoaren 18an, S&P-ek Espainiako rating-aren perspektiba negatibotik egonkorrera aldatu zuen. Kutxabankeko Hipoteka Zedulak kalifikazio subiranoaren aldean dagoen gehienezko diferentziaz baliatzen dira, baldin eta Hipoteka Zedulek gain-kolateralizazio maila nahikoa badute ez-betetze subirano bat jasateko, Kutxabankek dagoeneko betetzen duen baldintza. Aurrekoaren ondorioz, S&P-ek egonkorrera berrikusi zuen Kutxabankeko Hipoteka Zedulen programako AA+ kalifikazioaren perspektiba, Espainiak eskatu gabeko epe luzeko kalifikazioan egindako ekintzaren ondoren.\n2021/10/08 Moody's-ek Kutxabankeko gordailuen ratinga igo eta ikuspegi positiboa ezartzen du\nMoody’s kalifikazio-agentziak Kutxabanken gordailu-ratinga Baa1-era igo du, eta, gainera, bere ikuspegia egonkor izatetik positibo izatera pasatu da. Lehentasunik gabeko ohiko zorraren jaulkipenak gordailuen ratinga hobetzea ekarri du. Bestalde, agentziak bere aseguru-negoziotik eta aktiboen kudeaketatik datozen diru-sarreren dibertsifikazioa, bere kapitalaren indarra eta ratingaren ikuspegia hobetzeko aktiboen kalitatearen bilakaera ona nabarmentzen ditu.\n2021/02/26 Fitch-ek Kutxabanken BBB+/bbb+ rating-a baieztatu du eta perspektiba egonkorrera aldatu du\nFitch-ek Kutxabank SA-aren perspektiba, negatibotik egonkorrera berrikusi du, Long Term Default Rating-a (IDR) “BBB+”-en eta Viability Rating-a (VR) “bbb+”-en baieztatuz. Ikuspegiaren berrikuspenak Fitch-ek Kutxabanken kalifikazioek arriskuak xurgatzeko adinako kapital-marjina dutela deritzola erakusten dute, egoera ekonomiko okerrago batek eragin ditzakeen inpaktuak barne. Oinarrizko eszenatokian, Fitch-ek aktiboen kalitateari buruzko presioak jasota egotea espero du, bankuaren arriskuagatiko apetitu baxuan eta kutxabankek txikizkako hipoteka-maileguetarako duen joeran oinarrituta.\n2021/12/16 Kutxabank Bizitza eta Pentsioak sozietatearen dibidenduak banatzeko politikari buruzko jakinarazpena\nKutxabank Bizitza eta Pentsioak SAU sozietateak, Aseguru eta Pentsio Funtsen Zuzendaritza Nagusiaren onespenarekin, ekitaldi honetan 2021eko azaroko itxierako emaitzen kontura, bere akziodun bakarrari, dibidenduak banatu dizkio % 40ko pay-out-arekin, erabilera libreko erreserbei loturiko ezohiko dibidendu batekin batera.\nDibidendu hauek banatzeko erabakia aseguru-erakundearen egoeraren azterketa sakon eta hausnartuan oinarritzen dela bermatzen da. Erabaki horrek ez ditu arriskuan jartzen aseguru-hartzaile eta aseguratuen etorkizuneko kaudimena eta interesen babesa, eta arlo honetako ikuskatzaileen gomendioen testuinguruan egiten da.\n2021/12/16 Kutxabank Aseguru-etxe sozietatearen dibidenduak banatzeko politikari buruzko jakinarazpena\nKutxabank Aseguru-etxe SAU sozietateak, Aseguru eta Pentsio Funtsen Zuzendaritza Nagusiaren onespenarekin, ekitaldi honetan 2021eko azaroko itxierako emaitzen kontura, bere akziodun bakarrari, dibidenduak banatu dizkio % 80ko pay-out-arekin, erabilera libreko erreserbei loturiko ezohiko dibidendu batekin batera.\n2021/10/07, Kutxabank Bizitza eta Pentsioak sozietatearen dibidenduak banatzeko politikari buruzko jakinarazpena\nKutxabank Bizitza eta Pentsioak SAU sozietateak, Aseguru eta Pentsio Funtsen Zuzendaritza Nagusiak baimena eman ondoren, ekitaldi honetan 2021eko abuztuko itxierako emaitzen kontura, bere akziodun bakarrari, dibidenduak banatu dizkio % 40ko pay-out-arekin.\n2021/10/07, Kutxabank Aseguru-etxe sozietatearen dibidenduak banatzeko politikari buruzko jakinarazpena\nKutxabank Aseguru-etxe SAU sozietateak, Aseguru eta Pentsio Funtsen Zuzendaritza Nagusiak baimena eman ondoren, ekitaldi honetan 2021eko abuztuko itxierako emaitzen kontura, bere akziodun bakarrari, dibidenduak banatu dizkio % 40ko pay-out-arekin.\n2020/09/15 MREL eskakizuna\nEspainiako Bankuak Kutxabanki ondare propioen eta pasibo jasangarrien gutxieneko eskakizun formala (MREL) jakinarazi dio, eskakizun hau JUR erakundeak ezarri duelarik. Erabaki horren arabera, 2024ko urtarrilaren 1etik aurrera, Kutxabankek ondare propioen eta pasibo jasangarri kontsolidatuei dagozkien bolumenak arrisku esposizioen (TREA) %17,10 izatea bermatu beharko du eta era berean palanka-koefizienteari dagokion esposizioaren (LRE) %5,27koa izatea. Horrez gain, komunikazio berean, 2022ko urtarrilaren 1etik aurrera TREAren %16,59ko eta LREren %5,27ko bitarteko helburu lotesle bat ezarri da. Eskakizun hauek Kutxabank Taldeak erabilitako finantziazio-planarekin bat datoz.\n2020/09/25 S&Pek Kutxabankeko Hipoteka Zedulen programako AA+ rating-aren perspektiba egonkorretik negatibora aldatu du, Espainiaren kalifikazioan antzeko ekintza baten ondoren\n2020ko irailaren 18an, S&P-k Espainiako rating-aren perspektiba egonkorretik negatibora aldatu zuen. Kutxabankeko Hipoteka Zedulak kalifikazio subiranoaren aldean dagoen gehienezko diferentziaz baliatzen dira, baldin eta Hipoteka Zedulek gain-kolateralizazio maila nahikoa badute ez-betetze subirano bat jasateko, Kutxabankek dagoeneko betetzen duen baldintza. Aurrekoaren ondorioz, S&P-k negatibora berrikusi zuen Kutxabankeko Hipoteka Zedulen programako AA+ kalifikazioaren perspektiba, Espainiak eskatu gabeko epe luzeko kalifikazioan egindako ekintzaren ondoren.\n2020/04/07 S&P-ek Kutxabanken BBB/A-2 rating-a baieztatu du eta perspektiba egonkorrera aldatu du\nS&P kalifikazio-agentziak Kutxabanken epe luze eta epe laburreko kalifikazioak ‘BBB/A-2’-n eta lehentasunik gabeko senior zorra ‘BBB-‘-an baieztatu ditu. Kutxabank-en perspektiba positibotik egonkorrera berrikusi du. Perspektibaren berrikuspen horrek S&P-k Espainiarentzat 2020an aurreikusten duen atzeraldi ekonomiko handia islatzen du, Covid-19 pandemia geldiarazteko hartutako blokeo-neurrien ondorioz. Kalifikazio-agentziaren ustez, kontrako ingurune horrek eragin negatiboa izango du Kutxabanken kreditu-kalitatean eta haren errentagarritasunean, eta etorkizun hurbilean ikuspegia hobetzeko aukera mugatuko du. Hala ere, S&P-ren ustez, Kutxabanken kapitalaren eta likideziaren kokapen sendoak eta bere arrisku-profil kontserbadoreak inpaktu ekonomikoa bermeekin gainditzea ahalbidetuko diote.\n2020/03/10 Fitch-ek Kutxabanken rating-a baieztatu du eta gordailuen rating berri bat esleiten dio “A-“ean\nFitch-ek Kutxabank SA-aren Long Term Default Rating-a (IDR) “BBB+”-en baieztatu du eta Viability Rating-a (VR) “bbb+”-en. IDR-aren perspektiba egonkorra mantentzen da. Era berean, Fitch-ek Kutxabanki gordailuen rating berri bat esleiten dio, “A-“/”F2”-ean.\n2019/10/04 S&P-ek Kutxabanken Hipoteka Zedulen rating-a AA+ mailara hobetzen du, perspektiba egonkorra\nS&Pek Kutxabanken Zedula Hipotekarioen rating-a AA mailatik AA+ mailara igo du (perspektiba egonkorra), joan den 2019/09/20an Espainiako Erresumako rating-a Ara igo ondoren. Kutxabanken Zedula Hipotekarioen rating berriak Subiranoaren kalifikazioaren gaineko gehienezko maila kopurua mantentzen du.\n2019/07/19 S&P-ek Kutxabanken Hipoteka Zedulen rating-a AA mailara hobetzen du, perspektiba positiboa\nS&Pek Zedula Hipotekarioen rating-a AA-mailatik AAra mailara igo du (perspektiba positiboa), positibotzat balioztatu baitu Kutxabankek Zedula Hipotekarioen gain-kolateralizazio maila mantentzeko hartu duen konpromezua\n2018/03/22 Moody’s agentziak igo egin ditu Kutxabanken kreditu-kalifikazioak\nMoody's Investors Service-k gaur eguneratu ditu Kutxabanken gordailuen kalifikazioak Baa3 / Prime-3 mailatik Baa2 / Prime-2 mailara, eta baseline credit assessment (BCA) eta BCA doitua baa3 mailatik baa2 mailara. Epe luzeko gordailuen kalifikazioen perspektiba egonkorra da. Gaurko rating ekintzaren barruan, Moody’s agentziak Kutxabanken (CR Assessment) kontralderdi-arriskuaren ebaluazioa berretsi du Baa1 (cr) / Prime-2 (cr) mailan. Kutxabanken upgrade honek islatzen du bankuaren kreditu-funtsezkoen hobekuntza, batez ere aktibo- eta kapital-arriskuaren aldetik, eta, bestalde, sarrera operazionalak sendo mantendu dira krisia hor egon arren.\n2017/09/26 S&P agentziak igo egin ditu Kutxabanken kreditu-kalifikazioak\nS&P kalifikazio-agentziak igo egin du Kutxabanken kreditu-kalifikazioa BBB- mailatik BBB mailara eta epe laburreko kalifikazioa ere hobetu egin du A-3 mailatik A-2 mailara, rating-aren perspektiba positiboa mantenduz. Hobekuntzaren oinarrian daude Kutxabank Taldeak arriskuaren aldetik duen sendotasuna, likidezia-posizio indartsua eta, batez ere, partaidetuen zorroa birdimentsionatzearen ondorioz lortutako kapital-hobekuntza. Agentziak nabarmendu du, gainera, Kutxabank frankiziaren sendotasuna eta errentagarritasunaren alderik duen portaera egonkorra.\n2017/05/10 Moody's-ek Kutxabanken kreditu-kalifikazioak hobetu ditu\nMoody's Kalifikazio Agentziak Espainiako finantza-sistemaren jardueraren profil makroekonomiko eta baldintzak aztertu ditu. Horren ondorioz, Agentziak Kutxabanken rating-a Baa3/Prime-3 mailaraino igo du, Ba1/Not Prime mailatik abiatuta. Halaber, epe luzerako senior zorraren kalifikazioak Baa3 mailaraino ekarri ditu, Ba1etik. Rating-aren perspektiba baikorra da oraindik. Kalifikazioen igoera BCA (Baseline Credit Assessment) delakoaren hobekuntzan oinarrituta daude, Taldeko arriskuaren metrikoen joera ona, kapitalen koltxoi handiak eta likideziako posizio sendoa ardatz hartuta.\n2017/04/07 Fitch-ek Kutxabankeko rating-a BBB+ mailaraino igo du, perspektiba egonkorrarekin\nFitch nazioarteko kalifikazio-agentziak Kutxabankeko epe luzerako rating-a hobetu du, BBB+ emaitzaraino. Agentziak ere bideragarritasunaren rating-a bbb mailatik bbb+ mailara igo du eta epe laburrekoa, berriz, F3tik F2ra. Fitch-ek honako alderdiak aldekotzat jotzen ditu: galerak konpentsatzeko gaitasun handia, aktiboen kalitateari buruzko adierazleen hobekuntza eta Banka Taldeak daukan likideziako posizio ona. Era berean, partaidetuen zorroaren posizioa mugatu dela baloratu du, gaur egun bere kapital-mailari egokituago dagoela iritzita.\n2017/04/07 S&P-ek Kutxabankeko Hipoteka Zedulen rating-aren perspektiba ontzat jo du\nS&P-ek egonkorretik oneraino eraman du Kutxabankeko Hipoteka Zedulen programari dagokion rating-aren perspektiba, 2017ko martxoaren 31n Espainiako rating-aren perspektiba berraztertzearen ondorioz.\n2017/03/15 Moody’sek Kutxabankeko rating-aren perspektiba positibotzat jo du\nMoody's Investors Service erakundeak Ba1 bezala berretsi ditu, gaur, Kutxabank SAren epe luzerako gordailuen eta senior zorraren kalifikazioak. Gauzak horrela, Kutxabanken kalifikazioen gaineko eragin positiboa islatuta geratu da, bankuaren ezaugarri nagusietan hobetzeko behatutako joera honi hurrengo 12-18 hilabeteetan ere eusten badio.\n2017/02/09 S&Pek Kutxabankeko rating-aren perspektiba positibotzat jo du\nS&P-ek positibotzat jo du Kutxabank SAren epe luzerako rating-aren perspektiba haren epe luze eta laburrerako rating-a berretsita. Rating-eko jarduera honek Espainiako bankuek arrisku ekonomiko gutxiagori aurre egin behar dietela kontuan hartzen du. S&P-ren arabera, Espainiako finantza-sistemak higiezinen burbuilaren leherketako eta haren ondoren ekonomiak izandako motelaldiaren kreditu-kostuak dagoeneko bere gain hartu ditu. Horren ondorioz, aurreko desoreken zuzenketaren ondorioz hornidurari dagokion edozein inpaktu mugatua izango dela aurreikusi du Rating-eko Agentzia honek. Kutxabankeko perspektiba onaren arabera, hurrengo 12-24 hilabeteetan Espainiako ingurune ekonomiko zein operatiboan hobekuntza emango da. Horren ondorioz, bankuaren kaudimena sendotuko da eta Espainiako bankuek aingura finkoagoa izango dute.


helenaren eskrapa: FAMILIAREN OROITZAPENAK\nUrte berri on deneri!! gaur eguberrietan nere izeba Ixabel eta Lorea kusinari oparitzeko egindako album bat erakutsiko dautzuet. Aspaldiko argazkiak dire, oroitzapenez eta sendimenduz beteak. Hor agertzen da izigarri maite nuen gure osaba Fermin zena; zenbat besta, kantu eta irri elgarrekin! familiko martxosoena ginuen! kaben sos! faltan hartzen dut, ta lerro hauetatik muxu izigarria igortzen diot!\nBon any a tothom! avui us ensenyare l'àlbum que vaig fer per regalar a ma tia Ixabel i ma cosina Lorea per Nadal. Son fotos de fa molt, carregades de records i sentiments. Hi apareix el meu tiet Fermin que tant me l'estimava i que va faltar fa un temps. Era el tiet martxos de la família i amb ell vem fer moltes festes. Cagun l'ou! m'el trobo molt a faltar, i aprofito per enviar-li un petó molt gros!\nBonne année à tout le monde! aujourd'hui je vous montre un mini que j'avais fait pour offrir en Noël à ma tante Ixabel et ma cousine Lorea. Il a des photos qui datent de trés longtemps, mais qui debordent des jolis souvenirs et sentiments. On y trouve mon cheri oncle Fermin décedé il y a quelques années. Il aimait bien les fêtes, chanter, s'amuser! il me manque beaucoup et je profite pour lui envoyer un gros bisou!\nNOREK IGORRIA: - enviat per - envoyé par Helena a 16:36\nkristintxo 2012(e)ko urtarrilaren 9(a) 17:53\nAins... Helena.. zelako argazki politak... eta albuma ... eta izango dituzun oroitzapenak...!!!\nUrte berri on, politte!!\nImmaculada 2012(e)ko urtarrilaren 9(a) 19:07\nAlizia 2012(e)ko urtarrilaren 11(a) 21:52\ntxu 2012(e)ko urtarrilaren 15(a) 14:45\nzein pollita, ea ene komentarioa martxatzen den...


'Toldotik at! Elkartasun Udara' antolatu dute uda honetarako - Zarautz - Zarauzkohitza.eus\n'Toldotik at! Elkartasun Udara' antolatu dute uda honetarako\nZarauzko Hitza 2019-07-02 14:30\n"Udarak uzten duen bakarra lana, parrandako desfasea eta herritik ihes egitea izan ez dadin", 'Toldotik at! Elkartasun Udara' prestatu dute Dandak eta Gerizak. Eztabaidarako, jarduera kulturaletarako eta "harremantzeko beste modu bat" bultzatzeko espazioak sortuko dituzte. Besteak beste, jantoki sozialak, zineforumak, eztabaidak edota irteera saioak izango dira.\nDanda Gazte Asanbladak eta Gerizak egitarau zabala antolatu dute uda honetarako, Toldotik at! Elkartasun Udara izenpean. "Udarak guretzat uzten digun bakarra lana, parrandako desfasea eta herritik ihes egitea izan ez dadin" jarri dute martxan egitasmoa; hala, eztabaidarako, jarduera kulturaletarako eta "harremantzeko beste modu bat" bultzatzeko espazioak sortuko dituzte.\nAzaldu dute "lana, hondartza eta parranda" ardatz dituen errealitateak "esplotazioa, kontsumoa eta desfasea" dituela ezkutuko oinarri. "Zurrunbilo" horretatik irteteko asmoz prestatu dute Elkartasun Udara. Momentuz, uztaileko egitaraua jakinarazi dute; besteak beste, jantoki sozialak, jarduera kulturalak, eztabaida saioak eta irteerak egingo dituzte.\n"Elkarren arteko harremanak estutzeko eta elkartasunean sakontzeko espazio" modura abiatuko dituzte jantoki sozialak, "behar eta nahi duen ororentzat". Afalosteetan izango dira egitasmo kulturalak; esaterako, zineforumak, ikusizunak edota kontzertuak. Bestalde, eztabaida saioak izango dira astelehenero Putzuzulon, "proiektu berriak martxan jartzeko lagungarri" izango direlakoan. Elkartasuna edota zaintza izango dituzte hizpide saio horietan. Horretaz gain, irteerak iragarri dituzte Danda eta Gerizako kideek, "elkartasunean oinarritzen diren proiektuak ezagutzeko". Azpeitiko Esklabak eraikinean hainbat gaztek abiatu duten proiektua ezagutuko dute uztailean.


Antolaketa eta Zerbitzuak, S.M.-k bere bezeroentzako altzari-gordelekua dauka.\nZure etxebizitza saldu eta jabe berriari eman behar baldin badiozu, altzari-gordelekuak zure ondasunak gordetzeko aukera emango dizu , etxe berriko giltzak jaso bitartean. Antolaketa eta Zerbitzuak, SM-k mudantza eta gordeleku zerbitzu osoa eskaintzen dizu. Lehenik, altzari eta tresna guztiak prestatu eta biltzen ditugu, gero altzari-gordelekuan gordetzen ditugu , eta azkenik, zure etxe berrira eraman eta altzarien muntaia egiten dugu.\nZure etxea berritzeko orduan, zure ondasunak altzari-gordeleku batean gordetzeak, lanak egiteko orduan, bai zikinkeriagatik, bai kolpeengatik bai maneiuagatik beragatik altzariek pairatzen duten narriadura saihesten du. Honela ere, berritze lanak ez dira luzatzen.\nAldi baterako beste hiri batera bizitzera joan behar baduzu eta zeure gauzak baino eraman behar ez badituzu, gauza guztiak gordelekura eroan eta zure etxea hutsik utzi ahal izango duzu.\nPrezioa zure ondasunen tamainaren araberakoa izango da, zehatza eta doia.\nAltz. Gordeleku Aurrekontua


Sauveur (Xalbat) Tristant - Mintzoak - Ipar Euskal Herriko ahozko memoriaren ataria\nHeriotze urtea: 2021\nAfiliazio herria: Irulegi\nSauveur Tristant 1934an sortu da Jararen (812m) oinean dagoen Irulegiko Jauberriborda etxean. Hiru haurreko familia bateko bigarrena da (anaia zaharrena Estatu Batuetara 18 urtetan joan da, arreba gazteago bat, Estatu Batuetan 16 urteko egonaldia egin ondotik Baionan plantatu dena).\nSauveur, Irulegiko eskola publikoan eta Hazparneko San Josepe kolegioan (1940-1948) ibili eta soldaduska egin ondotik (1955-1957: hauetatik 28 hilabete Zipren: Suezko ubidearen gatazka) zegoen goibelduratik eta familiako etxalde ttipiko hertsadurez ateratzeko asmoa agertu zukeen.\nHaren arrebak joateko xedea berak baino lehenago agertu zuenez, sortetxean plantatzen da eta geldi-geldia honen garatzean dabil (lurrak erosiz, eraikuntzak altxatuz) anbizio eta deliberamendu handienekin. 25 urtez (1957-1982) ustiatzen duen Jara mendateko Harriak gutiestekoa ez den diru sarrera gehigarria ekartzen dio.\nJeannerekin 1961eko azaroan ezkondu eta bost haur sortzen zaizkio: Marie-Pierre (1962), Cathy (1964), Bernadette (1965), Jean-André (1967) eta Françoise (1972).\n1975ean, Sauveurek etxe berri eta handia eraikitzen du Jauberribordaren ondoan. Marie-Pierrek (haren ahizpek lagundurik besteak beste) etxaldea kudeatzen du, beste lan batean aritzen baldin bada ere aldi berean. Etxe ohian bizi da bere familiarekin, 2019ko urtarriletik alarguna den Sauveur etxe berrian Françoise alaba gazteenarekin bizi delarik.\nSauveur Tristantek bi kargualdi bete ditu Irulegiko auzapez gisa (1983-1995).\n1 374 374 - Sauveur (Xalbat) Tristant 2020-09-29 1:34:41 Irulegi Terexa Lekumberri\n1 Irulegi Jauberriborda sortetxeko familia 0:06:17


Komunitatea - Guaixe.eus\nNaturanitzean Gozatzen. Mendira lotara!\nNaturanitzean Gozatzen hurrengo irteeran ekainaren 26an eta 27an izango da, eta mendira joango gara lotara! Jarduera 16 eta 18 urte bitarteko gazteei zuzenduta dago, mendian zehar 10 kilometroko ib...\nSAN JUAN GAUA 2021\nEkainaren 23an, San Juan bezperan, udako solstizioaren etorrerarekin gau magikoa biziko da Irurtzungo Foru Plazan. Arratsaldeko 20:00etan Izaskun Mujika ipuin kontalaria izango da eta 21:30etan Bei...\n2021ko UDAKO IGERIKETA KANPAINA – IRURTZUN\nUztailaren 5etik 29ra igeriketa ikastaroak izanen dira Irurtzungo Itxesia igerilekuan. Haur zein helduei zuzenduta daude. Ikastaroak goizez izanen dira, astelehenetik ostiralera. Izen-ematea ekaina...\neka 15 Sakana\nHitz eta pitz Eneritz Mujika Zuasti-rekin\napi 12 Sakana\nTxingurriak eta abiadura\nots 21 Sakana\n21-22 ikasturterako aurrematrikula garaia da\nIrati Pellejero Marin\nmai 10 Sakana\nUdaberrian janzteko aholkuak\nmar 15 Sakana\nHotza iritsi da gure etxe eta herrietara\nurt 22 Sakana\nSakanako Prebentzio Zerbitzua\nAdikzioen egoera COVID-19 pandemian: azken ikerketaren emaitzak\nKanabisaren inguruko osasun kanpaina\nmar 01 Sakana\nZaintza onak familian\n2020 abe 04 Sakana\nEuskaldunon eskubideak ez dira negoziagarriak\neka 21 Sakana\nNafarroa, nahiaren eta ezinaren burruka toki ekaitzez betea\nmar 22 Sakana\nLehen hitzak dakar bigarrena\nIratxe Urkiagari elkarrizketa\nmai 06 Sakana\nmai 03 Sakana\nAmets egiteko nahia\nmai 07 Altsasu\nHemen eta ez beste inonjarraitu nahi dugu maitatzeneta maite dugunarengatik borrokatzen.Herri honetan eta ez beste bateanikusi nahi ditugu hostoak berritzeneta lurrera biraka erortzen.Gau...\napi 27 Altsasu\nSalto bat da heriotzaSalto bat da jaiotzaSalto bat da idazteaSalto bat da aitormenaSalto bat da desioaSalto bat da itzulpenaMaitasuna salto bat daMaitasuna itzulpen bat da Azuzena G. Blanco Itzul...\nGauzak asko aldatu dira. Beti musika bera entzuten dut. Ez-lekuetan gelditzen dira trenak.\nTxurraskoa tenperatura baxuan\nGaraiko Barazki Lasagna\napi 22 Sakana\nMamia eztia eta intxaurrekin\napi 01 Sakana\nIune Trecet Obeso\nSistemaren arrakalak sarean\nmar 08 Sakana


Letras de Rescue me de Sorkun | euskal musika, música vasca\nRescue me (Sorkun)\nRescue me (Letras)\nHey. Your fucker...\nI need you and your love too, and your love too\n‘Coz I want you\nen 6/6/10, #72511\nbuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuuububububuububbubububububububububububububuubububububububuububububububuububbububu que basura\nen 27/7/09, #66495\nGORA ARETHA FANKLIN\nen 24/2/09, #64552\nen 28/8/08, #61632\ngora sorkun onena zea abeslaririk onena zea wapa segi ola eta ez aldatu aupa hi\nen 16/12/07, #56105\naupa sorkun hoberenak zarete!!\nen 16/12/07, #56104\nmenuda paliza se da el bateria...\nen 16/12/07, #56103\nze abesti polita... bateria abesti onetan ikusten da oso ona dela. nola deitzen da? norbaitek badaki, esidazue. mxx! gorasorkun!!\nen 29/10/07, #54949\nen 2/7/07, #50589\nlo siento por la traducción, podria haberla hecho en Euskera u.u' osasuna!\nen 21/2/07, #45490\nPolitte abestixe baina ingelesa apurtxo bat hobeto ein bier dau...jeje, ta ´cause edo ´cuz idazten da\nen 5/11/06, #27933\nSorkun, absti politze d RESCUE ME benetan, jarraitzu aurrera animo wapa.... Haitz aaamz\nen 4/10/06, #22433\nen 28/9/06, #21500\npolitxe kanti! `coz ezta holaik idatzne bañe eztotza! cose...jajaja...\nen 28/9/06, #21499\nparkatu idazten* nahi neban esan..:P:P\nen 28/9/06, #21498


Pasaiak eta Donostiak zaintza indartzea erabaki dute antxon eta Antxorekin muga egiten duten Donostiako kaleetan - Berria - Pasaia\nPasaiak eta Donostiak zaintza indartzea erabaki dute antxon eta Antxorekin muga egiten duten Donostiako kaleetan\nLehengo ostiralean iragarri bezala, Pasaiako alkate Izaskun Gomezek bilera bat egin du Donostiako alkate Eneko Goiarekin Antxon eta Antxorekin muga egiten duten Donostiako kaleetan dauden segurtasun arazoak aztertzeko. Bilera horretan Izaskun Gomezek ostiralean Udaleko eledunen batzordean aurkeztutako neurriak eman ditu ezagutzera, eta Goiari konpromisoa galdegin dio sarri askotan Donostiako udalerrian sortzen diren edo gertatzen diren egitateak direla eta.\nBi alkateak bat etorri dira segurtasun baldintzak hobetzeko premia aitortzean eta garbi daukate neurriak hartu behar direla delituen burutzea prebenitzeko eta geldiarazteko. Ildo horretan, eremu guztian polizia-zaintza indartzea adostu dute, udaltzainen arteko koordinazio mekanismoak ezarriz, zaintzak eta patruilak hobeto eta eraginkorrago planifikatzeko. Era berean argiztapena hobetuko da eremu ilunak saihesteko, haiek ezkutuko lanetarako aukera eskaintzen baitute eta segurtasun-ezaren sentsazioa sortzen.\nBilera Pasaiako Udalean\nAipatutako bileraz gain, Izaskun Gómezek bilera bat egin du gaur segurtasunarekin erlazionaturiko sailekin, joan den ostiralean eledunen batzordeari aurkeztutako jarduketen abian jartzea koordinatzeko. Lan bileran teknikariek eta zinegotziek parte hartu dute aipatutako neurriak lehenbailehen ezartzeko.\nIzaskun Gomezek azpimarratu du segurtasuna Antxon eta Pasaiako barruti guztietan lehentasun bat dela bere agintaldian, eta gogorarazi du herritarrek gaiari buruzko proposamenak aurkez ditzaketela honako posta elektroniko hauetan:\nDatozen bi asteotan bidaltzen diren proposamenak aztertuak izango dira haien bideragarritasuna egiaztatzeko, eta haiek lehenbailehen Pasaiako segurtasun planera biltzeko.


2015eko Gipuzkoako banakako txapelketetak bukatu dira. Absolutuan Aitor González Txapeldun. Gure taldekideek lan txukuna burutu dute | Hondarribia-Marlaxka Xake Elkartea\nPrevious PostXake anitz eta giro aparta Emakumezko Donostia Hiria Xake Lehenengo TxapelketanNext PostGipuzkoako Banakako Blitz Txapelketa: Erik Juez Txapeldun. Gure taldekideek lan txukuna burutu dute\nOne thought on “2015eko Gipuzkoako banakako txapelketetak bukatu dira. Absolutuan Aitor González Txapeldun. Gure taldekideek lan txukuna burutu dute”\nPingback-a: Ya tenemos campeones individuales de Gipuzkoa 2015. Aitor González Campeón del Absoluto. Buenos resultados de los nuestros | Hondarribia-Marlaxka Xake Elkartea


Paste New Code in hoatuoionline.info as per Govt Guidelines\nBecause it increases website accessibility of hoatuoionline.info for Regional Areas.\nWelcome in hoatuoionline.info. Atoall provides to you Tel. No. of hoatuoionline.info.\nCustomer of hoatuoionline.info: No new customer\nSample and html code for hoatuoionline.info\nTool for hoatuoionline.info: 32x32 px


Ipuinak eta liburuak – Guraso.eus\nEntzuteko ipuinak Euskalerria Irratiaren ‘Etxeko ipuhinak’ tartean\nEtxeko ipuhinak tartea zabaldu zuen Euskalerria Irratiak martxoaren 17an, konfinamenduari hasiera eman eta bi egunera. Goizero goizero, etxeko txikiendako edukiak eskaintzen dituzte bertan eta askotariko sorpresak egoten dira bertan: ipuin kontalariak, musikak, agurrak… Jon Barbarinek zabaldu zuen tartea Azazkalo kontakizunarekin.…\nguraso 2020-04-26 2020-04-23 AISIALDIA, AKTUALITATEA, Ipuinak eta liburuak No Comments\nEntzuteko ipuina: ‘Daniela pirata’\nLeyre GoiPas izeneko Youtube kanalean ikusteko eta entzuteko hainbat ipuin aurkituko dituzue, tartean Guraso.eus atarira ekarri dugun ‘Daniela pirata’. Koronabirus eta itxialdi sasoi honetan euskarri berriak behar ditugu etxeko txikienei egoera arintzeko, eta ez dira gutxi euskarazko baliabide berriak sortzen…\nguraso 2020-04-20 2020-04-20 AISIALDIA, AKTUALITATEA, Ipuinak eta liburuak No Comments\nEskulan proposamena: Koronabirus “piñata”\nAntzuolako Moreno – Mondragon familiatik etorri zaigu gaurko eskulan proposamen eta argazkiak. Gaur egungo egoerara egokitutako Klasiko bat proposatu dute, “koronabirus piñata” bat egitea. Guzti hau amaitzean dugun indar guztiarekin apurtuko dugu! Materiala UraIrinaPuxikaEgunkariaKomuneko paperaren tutuakMargoak Egiteko pausuak Irina uretan…\nguraso 2020-04-19 2020-04-17 AISIALDIA, Ipuinak eta liburuak, Sailkatu gabea No Comments\nIpuinetako otso basatiaren eskutitza haurrei\nNire haur desiratuak, nire laguntza behar duzue, eta nik zeuena. Azken urteetan jazarpena eta isolamendua jasaten ari naiz. Pertsona heldu batzuek, hezkuntzako laborategietan sortu duten otso batengatik ordezkatu naute ipuinetan, asmo argia dute; ez dute nahi existitzen naizenik jakin dezazuen…\nguraso 2020-04-16 2020-04-15 AISIALDIA, Ipuinak eta liburuak No Comments\nTxinako ipuinak etxealdirako Argiaren eskutik\nJexux Eizagirre Portillok Txinako ipuin zaharrak bildu, hautatu eta hauen bertsioak idatzi ditu. ARGIAk egunean ipuin labur bat jarri du irakurgai Apirilean. Ikusentzunak ere argitaratu dituzte, Maitane Gartziandiaren ilustrazio eta Pako Eizagirreren ahotsarekin.\nguraso 2020-04-12 2020-04-11 AISIALDIA, Ipuinak eta liburuak, Sailkatu gabea No Comments\nCOVID-19aren pandemia honek adin guztietako pertsonei eragiten die, baita haurtxoei ere. Gurasoen kezka hautematen dute, baina beraien sentimenduak azaleratzeko arazoak dituzte zenbaitetan. Dena gelditu zeneko egunak izeneko liburua sortzaile mexikar batzuen ekimenez sortu zen, eta haurrei eragitea du helburu. Hartu…\nEtxeko txikiak bakarrik edo familia giroan jolasteko eta sormena lantzeko aukera: KontaKLIK\nHaziak egitasmotik , etxean gauden egun hauetarako proposamentxo bat luzatu digute. Etxeko txikiak bakarrik edo familia giroan jolastu, entretenitu eta sormena landu ahal izateko aukera duzue KontaKLIK-ekin. KontaKLIK ukimenezko pantailak dituzten gailuetan (bai Android zein IOS sistema eragileak dituztenak), zein…\nguraso 2020-04-08 2020-04-06 AISIALDIA, Ipuinak eta liburuak No Comments\nIpuina: ‘Martinen istorioa’\nDorleta Kortazar ipuin kontalari eskoriatzarrak ere ipuina kontatu du etxetik. Martin da protagonista. Martin eta haren anaia. Jakin nahi duzue nola aberastu ziren bailarako lapur talde bildurgarrienaren kontura? Dorletak bikain kontatzen du! Entzun! Milesker, Dorleta!\nguraso 2020-04-03 2020-03-30 AISIALDIA, AKTUALITATEA, Ipuinak eta liburuak No Comments


Iazko epe berean baino %8,3 gehiago batu da zergatan - Debagoiena - Goiena.eus\nIazko epe berean baino %8,3 gehiago batu da zergatan\nLeire Kortabarria 2015-12-16 17:06\nZerga-bilketa pilatua %8,3 hazi da Gipuzkoan azaroa arte, aurreko urte denboraldi berberarekin alderatuta, Foru Aldundiko Ogasun eta Finantza Departamentuak jakinarazi duenez. Konkretuki, 2014ean baino 277 milioi euro gehiago bildu dira.\nHala ere, urte bukaerako hazkundea txikiagoa izatea espero da, 2015eko azken zati honetan kupoaren desadostasunengatik egindako atxikipenak eta lurraldeen arteko ajusteak zuzenduko baitira.\nSozietateen gaineko zerga, lan eta ondare irabazien erretentzioak, eta BEZ eta PFEZ kontzeptuetan izandako hazkundeek azaltzen dute epe honetako bilakaera positiboa. Azken bi zerga hauetan, aipatzekoa da ere itzulketak murriztu egin direla. Alderdi negatiboan, aldiz, BEZaren Estatuarekiko doikuntzak edo ajusteak gutxitu direla, kapital higikorraren etekinen atxikipenen beherakada eta Sozietateen gaineko zergaren itzulketak handitu direla nabarmendu du Foru Ogasunak.\nErrentarekiko zergatik, %5,9 gehiago\nBilketa hazkundea zergaka banakatuz gero, PFEZi dagokion zerga-bilketa garbia %5,9 handitu da (77,1 milioi euro gehiago). Puntu honetan, nabarmentzekoa da lan etekinen atxikipenak %2,6 igo direla, hau da, 33,3 milioi gehiago. Sozietateen gaineko zergaren kuota diferentzial garbia, bere aldetik, 21,9 milioitan hazi da azaroa arte, 2014ko epe berdinarekin alderatuz gero.\nZeharkako zergen arloan, Aldundiak kudeatzen duen BEZren atalean %14,5 hazi dira sarrerak, 139,8 milioi euro gehiago. Zerga berezien arloan, bere aldetik, hazkundea %3 da, 12 milioi euro gehiago. Azkenik, Estatuarekin egiten diren doikuntzen bilketa metatua 23,5 milioi jaitsi da BEZri dagokionean, eta 12,3 milioiko hazkundea izan du Zerga berezien atalean. Guztia, beti ere, 2014ko aldi berdinarekin alderatuta.


Irekia Eusko Jaurlaritza - Gobierno Vasco :: Eusko Jaurlaritzak eta Jiangsu ko Gobernuak 40 50 bekadun trukatu nahi dituzte atzerrian praktikak egiteko\nEusko Jaurlaritzak eta Jiangsu ko Gobernuak…\n\nEusko Jaurlaritzak eta Jiangsu ko Gobernuak 40 50 bekadun trukatu nahi dituzte atzerrian praktikak egiteko Iturria: Irekia\n\n\n\n\n\n\n\n\n\n\n\n\n\n\n\n\n\n\n\n\n\nTxinako agintariek Global Training programan parte hartzeko eskatu diote Bernabé Undari, EAEko 20 edo 25 bekadun eta Jiangsuko beste 20 edo 25 bekadun trukatuta.\nJiangsuko Eskualdeko Gobernuak ingurumenari buruzko memorandum bat sinatu du, datozen bost urteotan bi lurralde horien arteko harremanak gehitzeko.\nTxinako hiru enpresak hartuko dute parte, SPRIk eta Aclima klusterrak antolatuta, urriaren amaieran Bilbon egingo den ingurumenari buruzko jardunaldian. Han, EAEko enpresek parte hartzeko aukera izango duten proiektuen berri emango dute.\nDeusto Business School bere MBA sustatzen ari da Txinan eta Nanjing‑eko Finantza eta Ekonomia Unibertsitatearekin hitzarmena egiteko aukera azterten ari da.\nEuskadiko 20‑25 gaztek Txinako Jiangsu eskualdean praktikaldia egiteko aukera izango dute, eta alderantziz: Asiako herrialde hartako beste 20 edo 25 bekadun EAEra etorriko dira nazioartekotzearen arloan dituzten jakintzak hobetzeko. Horixe izan da Industria, Berrikuntza, Merkataritza eta Turismo sailburu Bernabé Undak eta Jiangsuko gobernadoreordeak gaur egindako bileraren emaitza nagusietako bat.\nTxinako agintariek interes berezia agertu dute Global Training programaren inguruan. Euskadin aurten martxan jarri den programa horrek 530 beka eskaintzen ditu EAEko gazteentzat. Programa berritzailea da antzeko beste beka batzuei dagokienez; izan ere, unibertsitateko lizentziatuei ez ezik, diplomadunei eta Lanbide Heziketako ikasketak bukatuta dituztenei ere badago zuzendua.\nJaingsu eta Euskadi proposamenean lanean hasiak dira dagoeneko, eta laster gauzatzea espero dute, xehetasun guztiak bilduko dituen memorandum baten bitartez.\nAkordio horren eta egunotan Unda sailburua ixten ari den beste akordio batzuen bitartez, zehazki gauzatzen ari da Jaingsuko gobernuak eta Eusko Jaurlaritzak 2012ko maiatzaren 17an Gasteizen sinatutako memoranduma, lehendakariak 2010. urtean Txinara egindako enpresa‑ eta erakunde‑misioaren ondorioz sortu zena.\nAkordioa diziplina anitzekoa da, eta besteak beste, honako lankidetza‑eremu hauek hartzen ditu eraginpean: enpresa‑garapena, merkataritza, energia, zientzia eta teknologia, ingurumena, nekazaritza, hezkuntza, kultura, turismoa, enplegua eta gizarte‑gaiak.\nIngurumenaren inguruko akordioa\nEra berean, Eusko Jaurlaritzaren Ingurumen, Lurralde Plangintza, Nekazaritza eta Arrantza Sailak eta Jiangsuko Ingurumena Babesteko Departamentuak akordio bat sinatu dute bi aldeek ingurumen‑babesaren arloan trukea ezartzeko. Zehazki, honako arlo hauek hartzen ditu eraginpean: hondakin solidoen eta arriskutsuen kudeaketa, uraren ingurumen‑kudeaketa eta kutsatutako uren kontrola, ingurumen‑monitorizazioa eta klima‑aldaketa.\nLankidetza‑akordio horren helburua da bi eskualdeen artean elkarrizketarako eta lankidetzarako mekanismo bat sortzea; ingurumenari buruzko informazioa partekatzeko sistema bat garatzea, teknologia berrien, mintegien eta elkarri egindako bisitaldien bitartez; eta Jiangsun eta Euskadin ingurumenaren arloko ikerketa‑zentroak sustatzeko konpromisoa hartzea, zuzeneko harremanak eta lankidetza gauzatuta.\nAkordio hori Pilar Unzalu sailburuak sinatu zuen aldez aurretik, eta gaur Txinako agintariek izenpetu dute. Bost urteko indarraldia du.\nBetiere ingurumenaren arloan, Txinako enpresaburuen elkarteek urriaren amaieran beren kide batzuk Bilbora etorriko direla berretsi diote Bernabé Unda sailburuari. Hain zuzen ere, SPRIk Aclima ingurumenari buruzko euskal klusterrarekin batera antolatu duen mintegi batean parte hartzeko etorriko dira.\nTxinaran egindako bidaiaren lehen egunean, sailburuak bilera egin du Jiangsu International Environmental Development Centre erakundeko arduradunekin. Haiek ziurtatu diotenez, sektoreko hiru enpresa txinatarrek hartuko dutela parte mintegian.\nJardunaldi horren helburua da Txinako ingurumen‑sektorearen egoeraren berri izatea; adierazitako hiru enpresa horiek epe laburrean eta ertainean zer proiektu dituzten jakitea, betiere EAEko enpresek proiektu horietan parte har dezaten saiatzeko; eta EAEko enpresen eta Jaingsuko enpresen artean lankidetzako eta 'joint‑venture' motako akordioak sustatzea.\nUnda, halaber, Nanjing zonako ekonomia‑erakunde garrantzitsu batzuetan izan da. Horri dagokionez, aditzera eman du Deusto Business Schooleko arduradunak laster bertaratuko direla, beren MBA Txinan sustatzen hasiak baitira. Hain zuzen ere, Nanjingeko Finantza eta Ekonomia Unibertsitatearekin akordio bat sinatzeko aukera aztertzen ari dira.\nVitoria‑Gasteiz, 2012ko irailaren 18a


Asier Vega: “Espainiako Gobernutik jasotzen dituen diru laguntza berezirik gabe, Zabalgarbik 18 milioi euroko defizita izango luke”\nAsier Vega Alternatibako kide eta Bizkaiko EHBilduko batzarkideak agerraldia egin du gaur goizean Zabalgarbiren inguruan. Errauskailuak hondakin toxikoak sortzen dituela salatu du eta azpiegituraren errendimendu energetiko baxuaren ondorioz, Europako legedia urratzeko arriskuaz ohartarazi du.\nEkologistak Martxanen ikerketaren arabera Zabalgarbik ez du bere jarduera balorizazio energetikotzat jotzeko beharko lukeen gutxieneko efizientzia energetikorik. Berriro, efizientzia hau neurtzen duten faktoreak kalkulatzerako orduan akats metodologikoak aurkitu ditu ikerketa honek. Datu hau giltzarria da, horrela izanik, Zabalgarbik ez bailituzke Europak markatzen dituen zuzentarauak beteko.\nAsier Vega EHBilduko batzarkide eta Alternatibako kideak OCELA protokoloa bete ez izanaren zantzuak daudela salatu du, Karrantzako sutean oinarrizkoak diren elementu ugarik huts egin baitzuten; komunikazio, behaketa eta zaintza lanetan bereziki, baita bertatik ihes egin ahal izateko bideak aurreikusteko orduan ere.\nEH Bilduk Aldundiaren “utzikeria” salatu du Mendexako Karraspio hondartzaren ondoan gertatu den legez kanpoko zuhaitz mozketaren aurrean neurririk ez hartzeagatik. Kantaurialdeko artadi bat suntsituta gelditu da Karraspio hondartzako inguruan, 2001 urteaz geroztik mozketa esanguratsuak hasi zirenetik. Kantaurialdeko artea espezie babestua den arren, Bizkaiko Aldundiak “beste aldera begiratzea” leporatu dio EH Bilduk Irene Pardo Nekazaritza departamenduko diputatuari.\nEusko Jaurlaritzak AHTren gainean erantzun nahi ez dituen 20 galderak erregistratu ditugu\nAna Oregi Ingurumen sailburuak otsailaren 18an egin zuen agerraldia Legebiltzarrean. Agerraldi hartan eman zuen informazio hutsala ikusi ostean, Oskar Matute legebiltzarkideak 20 galdera egin dizkio lehendakariari, otsailaren 18an erantzun gabe geratu ziren galderak argitzeko.\nAHTren inguruan PNVk erantzun nahi ez dituen 20 galderak\n20 galdera egin dizkio Oskar Matute legebiltzarkideak Eusko Jaurlaritzaren bozeramaile Ana Oregiri, AHTaren iraganari, orainari eta etorkizunari buruz. Matutek behin eta berriz galderak egin dizkion arren, Ingurumen eta Lurralde Politikarako sailburuak ez du erantzun zehatzik eman. Ildo horretatik, ez da gai izan Jaurlaritzaren diskurtso ofiziala gaur egun testuinguru sozioekonomikora egokitzeko.\nAHTren neurrigabeko gainkostuen aurrean obrak geratzeko erabakia hartuko duen erantzungo du Urkulluk\n"Hori arrazoi nahikoa da azpiegitura horren etorkizuna berriro aztertzeko, izan ere, inoiz Euskal Herrian egin den obrarik erraldoiena eta ingurumenarentzat kaltegarriena da". Oskar Matute legebiltzarkideak egingo dio Urkulluri interpelazioa, eta adierazi duenez, "lehendakariak ardura dauka, gutxienez, gardena izateko eta mahai gainean jartzeko xahutuko ditugun euro guztien inguruko informazioa. Zenbat eta zertarako gastatuko den jakiteko eskubidea daukate herritarrek".\nEta eguzkia ere bai\nRajoyren gobernuak proposatutako autokontsumo elektrikoa arautzeko Errege Dekretuak asmo bera dauka: eguzki izpiak erabiltzeagatik kobratzea eta, gainera, autokontsumoarekin amaitzea, oligopolio elektrikoaren etekinak bermatuz eta norberaren indar elektrikoa ekoiztea hura erostea baino %27 garestiagoa izatea lortuz. Non da burujabetza energetikoa?


Agirretxe: "581 egun geroago, hemen nago". Noticias de Gipuzkoa\nAgirretxe: "581 egun geroago, hemen nago"\nN.G. - 2017(e)ko abuztuaren 4a, ostirala - 15:59etan eguneratua\nDonostia - Imanol Agirretxe "oso hunkituta" sentitu zen zelaira itzultzean eta asteazkenean gol bat lortu zuen Groningeren aurka, Errelearen Holandako bidaiako azkeneko partiduan. Usurbildar aurrelaria horrela buketzen zuen bere garai gogorrena, 2015eko abenduaren 30ean hasi zena, Keylor Navasek Santiago Bernabéun egin zion sarrera gogorra eta gero. Orkatila zaintiratu indartsua zirudiena konplikatu egin zen eta urtebete eta erdi baino gehiago partidurik jokatu gabe egon da Agirretxe, Anoetan Malagaren aurka 2016ko otsailaren 27an jokatutako minutu gutxi batzuk izan ezik.\nAgirretxek partidurik jokatu gabe egon den denbora zehazki kalkulatuta zuen. "581 egun geroago, bere gau eta istorio guztiekin, berriro jokatzen ari naiz, orkatila sendatutarekin. Denbora luzean borrokatu dudan zerbait da", dio Errealeko webgunean aurrelaria: “Egun oso arraroa izan da goizetik, oso polita. Oso zirraragarria eta garrantzitsua izan da niretzat. Denbora luzez bilatzen ari nituen helburuetako bat hau izan da, berriro jokatzea eta eragozpenik gabe, errekuperatuta”.\nUsurbildarrak jokatu gabe egon den denboraldi honetaz indartsua ateratzea espero du, baina ez ditu epeak ezarri oraingoz: "Gertatu den guztiarekin mentalki indartsuagoa egin naiz. Erritmo, jolas eta prestakuntza asko falta zaizkit nire puntura iristeko, baina hau indar asko ematen dit, denbora luzez borrokatu dut zerbait delako".\nGroningenen aurrean gol bat lortzea "oparia" izan zen: “Helburua jokatzea zen, fisikoki ongi sentitzea eta bete egin nuen. Gola oparia izan da”.


Asiako arrain jatun batek Estatu Batuetako oreka ekologikoa arriskuan jarri du | Consumer\nAsiako arrain jatun batek Estatu Batuetako oreka ekologikoa arriskuan jarri du\narabera: Astelehena, 2002ko uztailaren 29a\nEkainaren azken igandean, arrantzale batek Croftoneko laku txiki batean, Washingtongo kanpoaldean, logela bat harrapatu zuen. Bere itxura bitxia ikusirik, arrantzaleak izoztea erabaki zuen gerorako.\nHainbat espekulazio eta peritajeren ondoren, iparra arrain “sugegorri” edo “sugegorri buru” gisa identifikatu izan da, Txinakoa eta Koreako Channa, eta, bertan, oso preziatua da. Hala ere, Estatu Batuetako agintaritzentzat, animalia ur gezako munstro arriskutsua da. Ia metro batera iritsi arte hazten da, eta hitzez hitz jaten du Estatu Batuetako agintaritzentzat. Dena den, bizirik irauten du.\nAnimalia-gose bihurtu da uda honetan Maryland-en eta Estatu Batuetako ekialdeko kosta osoaren balantze ekologikoa egiteko mehatxu nagusia. Ikertzaile ofizialek, era guztietako aukerak aztertu ondoren, animalien arrastoa jarraitzeko gai izan dira, arrain exotikoen bildumazale lokal bateraino. Hong Kongeko subjektu naturala da, eta aitortu du bikote heldu bat erosi duela New Yorkeko auzo txinatarrean. Eta maskotak handiegiak eta bortitzegiak izan zirenean, duela bi urte eta erdi aipatutako lakuan “askatzea” erabaki zuen.\nEgindako ikerketen arabera, bikote aitzindaria erreproduzitu egin da, eta, beraz, Marylandeko agintariek aurre egin behar diote orain halako mehatxu mehatxagarri hori nola amaituko den inguruan eta eskualdeko faunan. Hainbat proba eta eztabaida egin ondoren, ondorioztatu da arrain-kolonia hori suntsitzeko prozedurarik onena Crofton lakuko uretan, zenbait landareren sustraiekin egindako “rotenone” izeneko pozoia diluitzea dela.\nMarylandeko Unibertsitateko zientzia-esperimentu zientifikoek egiaztatu dute ordubeteko epean toxina eraginkorra dela animalia horien aurka. Eragiketa honen xehetasunak azken onarpenak jasotzeke daude oraindik.\nBuru pez-eu sugegorri


Txirbilenea (Genova kalea) | Politika | Berria\nEusko Legebiltzarrerako hauteskundeak. Krisia PPn. ANALISIA\nTxirbilenea (Genova kalea)\nGutxi irauten dute presidenteek Araba, Bizkai eta Gipuzkoako PPn. Lau urte egin zituen ardura horretan Antonio Basagoitik, hiru hurrengoak, Arantxa Quirogak, eta bostera ez da iritsi azkena eduki dutena, Alfonso Alonso. Eta hirurek ustekabean eman dute dimisioa, aginte denbora betetzera iritsi gabe, eta ez, PPko Castelloneko buruzagi hark ustelkeria ezkutatzeagatik esan zuen bezala, loterian sari nagusia irabazi dutelako.\nEz du ematen, azken urteotan gertatu denari erreparatuta, asko axola dionik PPren zuzendaritza nazionalari Euskal Herriko zati horretako PPrekin zer gertatzen ari den, zuriezina delako azken hiru buruak bat-batean etxera joatea. Nahi dizkioten itzulinguru guztiak emango dizkiote gertatzen ari denari, baina ezin izango dute benetako arrazoia ezkutatu: hirurek nazka-nazka eginda bukatu zuten PPren buruzagitza nagusiarekin.\nBasagoitik ez zuen ezkutatzen Madrilekiko haserrea, kazetariokin off-ean egoteko aukera zeukanean. Berezko izaera eman nahi zion alderdiari; batik bat, ETAk 2011ko urrian borroka armatuari bukaera emanda zabaldu zen jokaleku hartan, uste zuelako PPk bazuela aukera ordura arteko erresistentzia estrategia alde batera utzi eta, jokabide samurrago batekin, jende gehiagorengana iristeko. Egoera ustez aldekoa zeukan estrategia hori garatzeko. PSOE, Espainiako Gobernuan egonagatik, oso ahul zegoen, eta inork ez zuen espero handik hilabete batera egingo ziren Espainiako hauteskundeetan Rubalcaba hautagai sozialista irabazle irtengo zenik. Rajoyk aise irabazi zituen hauteskunde haiek, baina ez zion, Basagoitiren etsipenerako, leihoa ireki estrategia berriari.\nBasagoitirentzat, ikaragarri itxaropentsua zen, ETAren erabaki hura jazo ez balitz bezala jardutera behartzen zuten Madrildik, betiko fronte politika egitera, milimetro bakar bat ere mugitu gabe. Saiatu zen, behin eta berriro, alderdiko buruzagi nagusiei ikusarazten okerreko estrategia zeukatela, estrategia horrek ito egiten zuela alderdiak gurean hedatu eta herritar gehiagorengana heltzeko zeukan aukera, harik eta nazkatu eta 2013ko maiatzean Banco de Santanderrek Bilbotik Mexiko DFraino jarri zion alfonbra gorria igarotzea erabaki zuen arte.\nArantza Quirogak hartu zuen Basagotiren erreleboa. Gai sozialetan Basagoiti baino askoz kontserbadoreagoa izanda ere, ETArik gabeko garai berriari zegokion estrategia berriaren sustatzaile jardun zuen, Basagotik zabaldu nahi izan zuen bide beretik. Basagoitiri jarri zioten pareta berarekin eginarazi zioten tupust, behin baino gehiagotan, Madrilgo egoitza nagusian. Azken kartutxo bat landu zuen, hil edo bizikoa. Ondo ateratzen bazitzaion, baimena edukiko zuen alderdia bide zabalagoetatik eramateko, eta, gaizki ateratzen bazitzaion, poliziek filmetan bezala, plaka eta pistola utziko zituen alderdiko presidente nagusiaren mahai gainean. Eusko Legebiltzarreko alderdien artean bakegintzaren esparruan zegoen blokeo egoera gainditzeko asmoarekin, etxeko eta kanpoko askoren ustekaberako efektu kolpe ausarta eman zuen Quirogak, EH Bildu ere barruan hartuko zuen Askatasunerako eta Bizikidetzarako lantalde bat sortzea proposatuta. Filmaren hurrengo fotogramak déjà vu dira PPren jardunean: argi gorri guztiak piztu, eta sirenek hotsik gorgarriena atera zuten Genova kalean. Erabatekoa izan zen PPko zuzendaritzatik alderdia gure herrian, Quirogaren hitzetan, «erresistentziatik eragile izatera» eraman nahi izan zuen presidentearen aurkako gaitzespena. Tinko erantzun zien Quirogak dimisioaren berri eman zuen prentsaurrekoan: «Berriro mila bider aurkeztuko nukeen proposamen hori».\nAlonso izan da txirbil makinaren azken biktima. Espainian indartsu eta espektatiba handiekin zebilenean ere gure herrian hutsaren hurrengoa izan den, eta den, Ciudadanos alderdiarekin apirilaren 5ean Eusko Legebiltzarrerako hauteskundeetan koalizio desorekatua egitera behartu du Genovak Alonso, beste behin lehentasuna emanda Espainiako politikari. Alonsoren logika birrindu dute Madrilen. Ez du ulertzen, eta ez zaio arrazoirik falta, zergatik oparitu behar dizkion eserlekuak bakarrik aurkeztuta bakar bat ere aterako ez lukeen eta lehiakide den Ciudadanosi. Bazegoen beste arrazoi bat Alonsoren dimisioan, arrazoi intuitibo bat, 24 ordu baino lehenago Alonsoren ordezko hautagai Carlos Iturgaizek lehen adierazpenetan konfirmatu zuena: Voxekiko balizko elkarlana, baita gure herrian ere. Alonsok onar zezakeen Ciudadanosena, baina argi ikusi zuen Madrildik ezarri zioten hurrengo erabakia. Iritsi, eta irentsi baino lehenago, dimisioa eman du.\nBerandu izango da, segur aski, baina alderdi bat sortzea izango lukete gure herriko PPko askok modu bakarra politika propioa egiteko. Euskal Herrikoa bakarrik izategatik konplexurik gabekoa eta, era berean, Espainian segitzearen aldekoa izango dena, autonomiaren defendatzaile sendoa, zentrorako joera hartuz Europako eskuin modernoarekin homologatua, eta Kataluniako PPko askok katalan hizkuntza normaltasunez erabiltzen duten bezala euskara erabiliko duena. Alegia, euskal herritar Espainiazaleak, ez Espainiako sukurtsal esanekoa Euskal Herrian. Txirbilenea itxita betirako.\nEAJ ez litzateke oraingo PPren estrategiarekin dabilen bezain eroso ibiliko, bi alderdien arteko esparru komuna oraingoa baino dezente handiagoa litzatekeelako.


Vuelta a la normalidad….aunque a alguno le joda. | Txapela buruan eta....\nFiled under: kuriositateak | Tagged: Euskaldunak japonian,Euskaldunal Japnian,Fukushimaren historia,japoniako lurrikada. japoniako,kotaro berriozabal,Lekesan,Lurrikada,tsunamia,Tsunamiren ondorioak |\n« Japoniako Lurrikada BILDU »\nZaraka, on apirila 5, 2011 at 3:23 pm said:\nxDDDD ederra bukaera hori.\nOngi da ikustea animokin zabiltzatela oaindik. Eutsi gogor ta aurrera bolie!\nAker, on apirila 6, 2011 at 2:54 pm said:\nXXI. mendeko prentsa, albizteak puztu, kontextutik atera eta nola ez asmatu. Arrarue ein jata ez ikustie aldizkari baten bez Godzillan eraso bat izen dala, jejejeje\nRamon, on apirila 9, 2011 at 5:06 pm said:\nLa prensa española cada dia me da mas lastima…\nMe a gustado la entrada y tu particular forma de expresarte jajajaja\nComo bien dices las cosas por alli vuelven a la normalidad y no hay cosa que mas alegria pueda darme ahora mismo!!\nUn saludo desde Valencia =)\nJozulin, on apirila 10, 2011 at 6:25 pm said:\nEskerrik asko arrazionaltasun apur bat jartzeagatik rollo honetan. Prentsarena terriblea da; saltzeagatik, edozer. Pozten naiz gainera ondo bazagoze hortik.\n(Eta txilibitu luminosoarekin igual joan ahal zara zirkora… 😉\nHerriZapaldua, on maiatza 1, 2011 at 10:17 pm said:\nBeste koalizio bat ilegalizatu dute, BILDU.\nEuskal Herrian ez dago ez adierazpen askatasunik ezta demokraziarik


Irati Alcantarilla Urdanpilletak irabazi du Xilabako Final Herenetako lehen saioa | Kultura | Naiz\nIrati Alcantarilla Urdanpilletak irabazi du Xilabako Final Herenetako lehen saioa\nXilaba 2020 Bertsulari Txapelketari segida emanez, final herenetako lehen saioa jokatu zen atzo Senpereko Larreko gelan eta bertan Irati Alcartarilla gailendu zen. Datorren larunbatean fase berri honetako bigarren saioa jokatuko da Sohütako Herriko gelan.\nIrati Alcantarilla, gaurko saioan. (BERTSULARIEN LAGUNAK)\nXilaba Bertsulari Xapelketako Final Herenetako lehen saioa jokatu zen atzo Senperen. 200 bertsozaleek bete zuten Larreko gela eta datorren larunbatean fasearen bigarren saioa jokatuko da Sohütako Herriko gelan.\nSaioko irabazlea Irati Alcantarilla Urdanpilleta izan zen, 324,5 puntu bilduta; eta Aitor Servier Etxexurik eta Miren Artetxe Sarasolak egin zuten bigarren eta hirugarren, hurrenez hurren.\nIrati Alcantarilla Urdanpilletak, beraz, heldu den azaroaren 11an Bardozen ospatuko den Final Aitzenekoan kantatzeko lekua lortu zuen.\nHorrela geratu zen sailkapena larunbateko saioan: Irati Alcantarilla Urdanpilleta, 324,5; Aitor Servier Etxexuri, 321,5; Miren Artetxe Sarasola, 318,5; Patxi Iriart Hiribarren, 309,5; Kerman Diaz, 296,5; eta Gillen Hiribarren, 86,5.\nXilabako Bertsulari Txapelketaren Final Herenetako bigarren saioa, hurrengo larunbatean, urriak 24, ospatuko da Sohütako Herriko gelan. Bertan parte hartuko duten bertsolariak hauek dira: Maddi Sarasua Laskarai, Egoitz Zelaia, Maindi Murua Berra, Iker Altuna, Elixabet Etxandi Goienetxe, eta Mizel Mateo.\nSaioa arratsaldeko 17.00etan hasiko da. Ohi bezala, sarrerak lekuan berean erosi ahalko dira.


Udazkenean eskainiko diren Jabetze Eskolako ikastaroetan izena eman daiteke dagoeneko - etakitto.eus\nUdazkenean eskainiko diren Jabetze Eskolako ikastaroetan izena eman daiteke dagoeneko\nEibarko Udaleko Berdintasun Zerbitzua-Andretxeak prest dauka Jabetze Eskolako ikastaro berrien udazkenerako eskaintza.\nIkastaroak honako hauek izango dira:\n– Autoaren oinarrizko ezaguera eta ingurunearen konponketa txikiak.\n– Bizitzarako psikologia praktikoa.\n– Antzerki-joko ikastaroa\n– Erotismoa eta autoezagutza\n– Autodefentsa Feminista\nInformazio guztia Andretxeko web-gunean eskuragarri dago: http://andretxea.kzcomunidades.net/eu/html/EibarkoJabetzeEskola/2017koudazkenJabetzeEskolakoikastaroak/5/229.shtml\nIzena emateko epea zabalik dago eta irailaren 29an bukatuko da. Matrikulak PEGORAN edo ANDRETXEAN egin daitezke, baina, posiblea bada, hobe ANDRETXEAN egitea.\nEdozein zalantza izan ezkero andretxea@gmail.com helbidera idatzi edo 943 70 08 28 telefono zenbakira dei daiteke.\n« Beherapenen Azoka hartuko du Toribio Etxebarria kaleak bihartik barixakura bitartean Robotika eta bideojokoen inguruko bigarren tailerrerako lekua dago oraindik »


Lentillei buruzko zalantzak eta galderak - Multiópticas - MULTIÓPTICAS\nLentillak erabiltzearen onurak eta abantailak\nLentillak erabiltzea egun osoan zehar ikusmen bikaina lortzeko aukera erraza, erosoa eta segurua da. Lentillak zure lehentasunen arabera aldatzeko aukera ugari daude, eta honako abantaila hauez dauzkate:\nIkusmen garbia eta argia, argitasun gutxirekin ere.\nBetaurrekoekin batzuetan ikusi daitezkeen islak edo irudien distortsioa saihesten dira.\nZure bizimodura azkar moldatzen dira, kirolak egiteko, gauez ateratzeko, telebista ikusteko, eta abarrerako erabili ditzakezulako.\nLentilla motak aldatzeko denboraren arabera\nEguneroko lentillak: noizean behin erabiltzeko diseinatuak (esate baterako kirola egiteko edo asteburuetarako); edo alergiaren bat baduzu erabiltzeko egokiak direnak. Hauen abantaila nagusia mantentze-soluziorik behar ez dutela da, behin erabiltzeko eginda daudelako.\nHilabeteko lentillak: Sarritan erabiltzeko eginak. Hilabete bat irauten dute eta mantentze-lana behar dute.\nLentilla motak desberdinak ikusmenaren zuzenketaren arabera\nMiopiarako lentillak: dioptria negatiboko lentilla esferikoak dira, urrun dauden objektuak argi ikusten laguntzen dizutenak.\nHipermetropiarako lentillak: dioptria positiboko lentilla esferikoak dira, urruneko objektuak distortsionatu gabe hurbil dauden gauzak argi ikusten laguntzen dizutenak.\nAstigmatismorako lentillak: forma geometriko bereziko lentilla torikoak dira, ikusmen-gaixotasuna zuzentzeko eta distantzia guztietan ikusmen argia eskaintzeko eginak.\nPresbizia edo ikusmen nekaturako lentillak: 45 urte baino gehiago dituzu eta urrunetik zein hurbiletik ondo ikusteko graduazio ezberdinak behar badituzu, lentilla multifokalak edo multifoku-lentillak erabili ditzakezu.\nSilikona-hidrogelezko lentillak teknologia aurreratuko lenteak dira, euren oxigenorekiko iragazkortasun eta hezetzeko gaitasun handiari esker oxigeno kopuru handia pasatzen uzten dutelako. Material arruntekin egindako beste lentillekin konparatuta, askoz erosoagoak dira.\nNola jarri eta kendu lentillak\nNola jartzen dira lentillak?\nGarbitu eskuak: Lentillak maneiatzerakoan higiene ona mantentzea oso garrantzitsua da, horrela lentillak zikinkeriarekin kontaminatzea saihestuko duzulako.\nBereizi ezkerreko eta eskuineko lentillen artean beti, eta ez itzazu inoiz trukatu.\nJarri lentilla hatz erakuslearen ermamian eta egin tira beheko betazaletik beherantz hatz luzearekin. Libre dagoen beste eskuarekin igo goiko betazala. Orain bai, sartu lentilla begian eta askatu emeki bi betazalak. Segundo eta kliska batzuen ondoren, lentilla zure begian ondo kokatuta egongo da.\nNola kentzen dira lentillak?\nLentillak kentzeko eskuek berriro garbi izan behar dituzu, begia eta lentillak berriz maneiatuko dituzulako.\nEsku batekin, igo goiko betazala. Libre dagoen beste eskuko hatz luzearekin irristatu lentilla beherantz, eta hatz erakuslea eta erpurua lentillaren ertzetan kokatuz, egin tira emeki.\nLentillei buruzko hainbat mito\nLentillek begiaren atzeko aldera mugitu daitezke?\nEz, ezinezkoa da. Begien atal zuria gaineztatzen duen mintz bat dago, konjuntiba izenekoa eta hori gertatzea ekiditen duena.\nLentillak begietatik erori daitezke?\nGaur egungo lentilla bigunekin hori nekez gertatzen da.\nAholkuak, garbiketa eta mantentze-lana\nGarbitu eskuak ur eta xaboiarekin lentillak ukitu baino lehen.\nErabili lentilletarako garbiketa-soluzio dosi berria lentillak jarriko dituzun une bakoitzean. (Eguneroko lentillen kasuan izan ezik).\nEz erabili inoiz txorrotako ura, ur esterilizatua, listua, gatz soluzioa edo hezetzeko kolirioa. Aipatutako produktuek ez dituzte lentillak ondo desinfektatzen edo garbitzen.\nGarbitu lentillen kutxatila soluzio garbiarekin eta utzi ezazu etzanda eta irekita lehortu dadin.\nEz garbitu kutxatila urarekin, zikinkeriak edo mikroorganismoak eduki ditzakeelako. Bestalde, saihestu kutxatila komunetik edo hezeak diren lekuetatik hurbil uzten, lizuna eta germenak egon daitezkeelako.\nKontuan izan material motaren arabera garbiketa eta mantentze-lana ezberdinak izan daitezkeela. Ziurtatzeko, jarraitu optikari-optometristak emandako argibideak.\nmantentze-lana eta aholkuak\nErrespetatu aldaketa mota eta adierazitako erabilera.\nMantendu beti higiene ona lentillak maneiatzerakoan.\nJarraitu optikariak adierazitako garbiketa-argibideak.\nEgiaztatu beti lentillen egoera begietan jarri baino lehen; horrela, egoera onean daudela ziurtatuko duzu.\nEz trukatu inoiz ezkerreko eta eskuineko lentillak haien artean.\nZiurtatu lentilla zuzen dagoela (kaiku formarekin).\nMantendu kutxatila garbi.\nEz egin lo inoiz lentillak jarrita dituzunean.


Saloun izan diren gazte nafarren artean baheketa masiboa eginen du gobernuak - Nafarroa - euskalerriairratia.eus\nSaloun izan diren gazte nafarren artean baheketa masiboa eginen du gobernuak\nEuskalerria Irratia 2021-07-02 11:11\nCovid-19 kasuak erregistratu dira Saloura joandako hamabi edo hamahiru gazte-taldetan. Gaur hasiko dira probak egiten, 15:00etan.\nNafarroako Gobernuko Osasun Departamentuak dei egin die ekainaren 25etik Saloun (Tarragona) egon diren 17 eta 25 urte bitarteko gazte nafarrei Covid-19ren baheketa egiteko. Osasun departamentuak baheketa horri ekitea erabaki du, hamabi edo hamahiru gazte talde atzeman baititu Saloura bidaiatu eta Covid-19 kasuren bat izan dutenak.\nOraindik ez dakite zenbat kaltetu izan diren, Carlos Artundo Osasun zuzendari nagusiak prentsaurreko baten ostean azaldu duenez. "Atzo gauetik kasu asko ateratzen ari dira, baina azken zenbakia datozen egunetan izango dugu", adierazi du.\nBaheketa gaur hasiko da. 15:00etatik 20:00etara eginen dute, Forem gunean, eta ez da beharrezkoa izango hitzordua eskatzea. Carlos Artundok azaldu duenez, baheketa horren helburua kaltetutako pertsonen kopurua "lehenbailehen mugatzea" da.


MUBILen instalazioen diseinu integrala eta komunikazio bisuala - adaki\nMUBILen instalazio nagusien diseinu integrala eta irudi bisuala garatu ditugu, Gipuzkoako mugikortasun adimendun eta jasangarriaren erreferentziazko zentroari maila goreneko identitatea emateko.\nHelburua zen eraikinaren sarrera showroom bihurtzea, marka-komunikazioaren bidez. Obraren zuzendaritza eta kudeaketa gure gain hartuta, espazioaren diseinu integrala egin dugu.\nLau espazio bereizi ditugu, komunikazio eta elementu bisualak espazio bakoitzari egokituz esperientzia oso bat sortzeko. Erakusketa-aretoaren diseinuaren abiapuntua Mubilen irudi korporatiboa izan da, zentroaren balioekin eta gainerako komunikazio-estrategiarekin koherentea izan dadin.\n1. Hizki korporatiboak erliebean eta pertsonalizatuko musika\nSarrerako paretarako, Mubilen urdin korporatiboarekin margotua, bisitariak kokatzeko direktorio bat diseinatu dugu. Letra korporatiboak erliebean erabili ditugu kutsu modernoagoa lortzeko. Gainerako espazioen seinaletika ere irizpide beraren arabera egin dugu, eta pertsonalizatuko musika ere diseinatu dugu espazioa girotzeko, esperientzia erabat bakarra izan dadin.\n2. Proiekzio dinamiko eta murgiltzailea horman\nEspazioaren 8 metroko horman aurkezpen dinamiko eta murgiltzailea sortu dugu, zentroa bisitari berriei modu berritzaile eta abangoardistan ezagutarazteko, zentroaren beraren balioei jarraiki. Horretarako, horma honetan proiektatzen diren multimedia euskarri guztiak sortu ditugu: hiru bideo, infografia animatu bat eta 3Dko bideo render bat, auto elektrikoak osatzen dituzten bateriak nolakoak diren erakusteko.\n3. Auto baten maketa fisikoa\nAuto elektrikoen bateria eta motorraren modeloa tamaina errealean simulatu ditugu, eskala errealean egindako maketa fisiko baten bidez. Plataforma garai batean jarri dugu maketa, elementuei buruzko eskuorri esplikatiboekin batera.\n4. Elementu fisikoak eta infografiak dituzten hiru zutabe\nHiru idulki edo zutabe txiki erabili ditugu motor elektriko baten sorkuntzaren faseak azaltzeko.


Datorren udako Kultur Bira prestatzen segitzeko bilera astelehenean - Usurbil - Noaua.eus\nDatorren udako Kultur Bira prestatzen segitzeko bilera astelehenean\nNoaua Aldizkaria 2021-05-06 11:48\nCovid19ak eragindako pandemiak ohiko jaiez gozatzea galaraziko digu bigarren urtez. Baina iazkoaren bidetik, ez da alternatibarik faltako uda honetan; herri eragile anitz, Kultur Biraren bigarren edizioa prestatzen dabiltza. Prestaketa lanei segida emateko bilera deitu dute maiatzaren 10erako.\nBistan denez, osasun krisialdi betean egoten segita, aurten ere ez dugu 2019ra arte ezagutu genituen moduko herriko festarik izango. Ezohiko testuinguru zail honetan, iaz arrakastatsua eta segurua izan zen Kultur Biraren ereduari segida ematea erabaki dute herri eragileek eta Udalak. Uda parte honetarako eskaintza prestatzeko lanketa betean dira. Datorren astelehenerako finkatu dute hurrengo bilera hitzordua; maiatzaren 10ean arratsaldeko 18:00etan Udarregi Ikastolan.


Bazkideak - Koniker\nFAGOR ARRASATE MONDAGON Korporazioko kide sortzailea da eta 1957an ekin zion bere jarduerari. Une honetan 800 pertsona baino gehiago ari dira bertan lanean, eta horietatik erdia baino gehiago Ingeniaritza eta I+G arloetan ari dira. Material metalikoen konformaziorako ingeniaritza, garapen eta martxan jartzearen arloetan espezializatuta dago, eremu horren ia edozein adarretan.\nBere bezeroen sektoreen artean munduko ekonomiarentzat eta Euskal Herrikoarentzat oinarrizkoak diren 3 industria nabarmentzen dira:\nAutomobilgintza, xasisa eta BIWa.\nEtxetresna elektrikoak, nagusiki linea zuria.\nSiderurgia, altzairuaren nahiz aluminioaren sektoreetan.\nFAGOR ARRASATE munduko liderra da material metalikoen eta ez metalikoen konformaziorako eta ebaketarako giltza eskura erako proiektuen diseinuan, fabrikazioan eta hornikuntzan. Duen produktu zorro ugariaren artean honako hauek nabarmen litezke:\nEstanpazio sistemak eta prentsa mekanikoak, hidraulikoak eta serboprentsak\nEbaketa lerroak eta bobinak eta formatuak prozesatzeko sistemak.\nXafla konplexuzko piezen fabrikaziorako sistema bereziak, ebaketa, puntzonaketa, tolestatze eta lotura prozesuetan oinarrituta.\nMondragon Assembly 40 urte baino gehiagoko esperientzia duen nazioarteko taldea da, eta automatizazio eta mihiztadura soluzioen garapenean espezializatuta dago. Hainbat sektoreri soluzio automatikoak edota erdiautomatikoak eskaintzen dizkie, esate baterako honako hauei: eguzki energia, etxetresna elektrikoak, elektrizitatea, kosmetika, eta gailu eta tresna medikoak.\nCORPORACIÓN MONDRAGON 1956an hasitako mugimendu kooperatiboaren emaitza da, urte horretan sortu baitzen industria arloko lehen kooperatiba izen bereko udalerri gipuzkoarrean. Bere enpresa filosofia bere Balio Korporatiboetan dago jasoa: Lankidetza, Parte hartzea, Gizarte Erantzukizuna eta Berrikuntza.\nCORPORACIÓN MONDRAGONen Misioak nazioarteko merkatuetan lehiatzen duen enpresa erakunde baten oinarrizko helburuak biltzen ditu, bere sozietate antolamenduan bitarteko demokratikoak erabilita, enplegua sortuz, bere langileen giza sustapena eta sustapen profesionala bultzatuz eta bere gizarte ingurua garatzeko konpromisoa izanik.\nAntolatzeko era kontuan hartuta CORPORACIÓN MONDRAGONek lau arlo ditu: Finantzak, Industria, Banaketa eta Ezagutza.\nGaur egun, 100 kooperatiba autonomo eta independente baino gehiagok osatzen dute CORPORACIÓN MONDRAGON, eta, horrela, euskal enpresa taldeen artean lehena da eta hamargarrena Espainiakoen artean.


“Teknologia berrietan oinarrituz lan ezberdinak egiten dira eta askotan horietaz ez dugu izpi txikiena ere izaten” | UEU365\n“Teknologia berrietan oinarrituz lan ezberdinak egiten dira eta askotan horietaz ez dugu izpi txikiena ere izaten”\n2017/10/06 -n ueu365-kargitaratuta\nLizardi institutuko Miren Jaione Urreizti eta Ainhoa Iribarrek ”Hizkuntzen Trataera Integratua gelan” izeneko komunikazioa aurkeztuko dute datorren urriaren 20ko Moodlemoot Euskadin.\nZerk eraman zaituzte aurtengo Moodlemoot Euskadin parte hartzera?\nGuk uste dugu hezkuntza eremu honetan, berrikuntza alorrean, teknologia berrietan oinarrituz lan ezberdinak egiten direla eta askotan horietaz ez dugu izpi txikiena ere izaten. Horrelako jardunaldiak dira, beraz, partekatuz, argitasun hori iristen laguntzen dutenak.\nZer da aurkeztu behar duzuena?\nHizkuntza eta Komunikazioko Gaitasunaren garapenean dagoen proiektu bat da; ulermena eta idazmenaren irakaskuntza eta ebaluazio bateratuak bermatzen dituena. Bigarren Hezkuntzako hizkuntza arloko curriculum edukiak, modu bateratuan, 4 hizkuntzatan, lantzen dira. Horretarako, proiektuen bidezko metodologian oinarrituta dago, abiapuntua arazo-egoera izanik eta ikaskuntza-irakaskuntza hori aurrera eramateko erabiltzen den euskarria Moodle plataforma da.


"Zuzentzaileak kontuan hartu behar du idazlearen segurtasun falta ez areagotzea" | Gureaz Blai | INFO7\n"Zuzentzaileak kontuan hartu behar du idazlearen segurtasun falta ez areagotzea"\nIbon Sarasolak 'Bitakora kaiera' liburu berria argitaratu du, eta Manex Agirreren ustez, nahikoa izan dira pare bat elkarrizketa prentsan, euskalkien eta batuaren arteko talkari txinpartak ateratzeko, beste behin ere.\nEz dio estuki horri heldu, baina argi du euskalkien eta batuaren arteko talkarik badago, hiztunok sortutakoa dela, ez hizkuntzak berak. Euskara batua eta estandarra bereizten ditu Sarasolak liburuan. Batua, hizkuntzaren prozesu bat izendatzeko modua litzateke, zentzu historikoan, eta estandarra, prozesu horren emaitza. Hizkuntza zuzentasunari ere erreparatu dio Agirrek, lanean, askotan joaten baitzazkio lankideak, euskaraz idatzi dutena zuzentzeko eskatzera. Argi du hainbat irizpide izan behar direla kontuan zuzenketak egiterakoan, idatzi duenaren segurtasun falta ez areagotzeko, besteak beste.\nEuskara hain daramagu gure barruan gordea, ez diogula arnasarik hartzen ere uzten"\n"Egonkortasuna haustea baino, hiztun askeen egonkortasuna blindatzea da helburua"\n"Hizkuntza jakin eta erabiltzea balio bat da bi planotan, batak bestea gabe, zentzurik ez"\n"Epe motzerako helburu lorgarriak behar dira, baina luzerako eragina dutela sinetsita"


Irudikatzen duzu hilekoa aske isurtzea odola atxikitzeko ezer erabili gabe? Galtzetan orban gorri ilunarekin kalean lasai doan emakumea irudikatu dezakegu agian. Eta esaten badizut hilekoa bota beharra sentitu eta komunean edo nahinon askatzeko gai izatean datzala odol isurketa librea?\n“Gizonek gidatutako gizartean hilekoa lotsaz eramatearen araua ezarri da, biztanleriaren erdiak egunerokoan bizi duena normaltasunez bizitzea ezintzen duena”. 2015eko abuztuan Kiran Gandhi M.I.A. taldeko bateria-jotzaileak idatzitako hitzak dira. Londresko maratoian hilekoa galtzetan agertu zen korrika Gandhi. Ikuskera maskulinoek agintzen duten gizartean emakumeek hilekoaren zikloa izango ez balitz bezala jokatu behar dutela salatu zuen, ezin azaleratuz gorputz ziklikoa izateak dakarrena.\nAntzeko ekintza egin zuen Rupi Kaur poeta pakistandarrak. Odol orbanekin argazkiak sarera igo eta Instagram sare sozialak zentsuratu egin zituen, hilekoak tabu izaten jarraitzen duen seinale. “Ez noa barkamenik eskatzera barruko arropatan ikusi nahi nauen baina orban txiki batekin deseroso sentitzen den gizarte misoginoaren urguilua elikatzeko”, adierazi zuen poetak.\nErika Irusta Barakaldon sortua eta hilekoaren pedagogo bakanetakoa da munduan, El Camino Rubi eta Soy1Soy4 proiektuen sortzailea. Odol isurketa librea mugimendu ekologistaren inguruko lagun batzuei esker ezagutu zuen berak, baina gaiak amu ugari dituela dio; Gandhi eta Kaurren gisako aldarrikapena baino, batez ere, gorputzaren ezagutza. Hilekoaren egunetarako gutxi ezagutzen den aukera da: kontzientzia korporala eta zoru pelbikoa landu eta hileko odol isuria kontrolatzeko gaitasuna izatea.\nKiran Gandhik Londresko maratoia egin zuen hilekoa biltzeko ezer jarri gabe. Nahita egin zuen, horrela erosoago sentituko zelako eta hilekoaren tabua haizatu nahi zuelako. Medioetan oihartzun handia izan zuen. Argazkia: Medical Daily.\n“Kontrakzioen sentsazioa da, maskurian pisua jarri eta txiza egitera zoazela-edo sentitzen duzu, baina badakizu ez dela txiza”, kontatu du Irustak. Ez bagina ez umetokiaren lepoa ez dira kontrolatu daitezkeen esfinterrak, baina zoru pelbikoa lantzeko ariketen bitartez posible da odola isurtzeko beharra sentitzea. Bere esanetan, “ez gernua bezainbeste, baina minutu gutxiz posible da odola eustea”.\nGaldera berez dator: nolatan emakume gehienek ez dute sentitzen? Beraien pelbisa ezezagun hutsa delako eta genitalekin eta fluxuekin zerikusia duen oro tabua izan delako gure kulturan. Ginekologo askok kontua mesfidantzaz begiratzen badute ere, Irustak dio gero eta aditu gehiagori entzun diela pelbisarekin konexio neuromuskularrak lantzean kontrolatzea lor daitekeela.\nHilekoaren zikloa ez da odola kanporatzen den lauzpabost egunetara mugatzen. Etengabe hor dagoen auzia dela azpimarratzen du bere lanean Irustak, nahiz eta zikloa erabat ezezaguna izan gehiengoarentzat. Honen lau faseetan –hilekoa, aurreobulazio fasea, obulazioa eta hilekoaren aurrefasea– gorputzean izaten diren aldaketa fisiko, mental eta gogo-aldartearenak ez ditugula ezagutzen dio, kulturalki “histeriarekin eta antzeko irakurketa patriarkalekin” irakurri direlako. Hormonek eragindako aldaketa horiek ezin direla arazo moduan ulertu defendatzen du, alderantziz, gorputz esperientzian oinarrituta berezko lengoaiaz jabetu beharra dagoela.\n“Hitz gutxitan, ez daukagu ideiarik zer den hilekoa izatea, eta zehatzago esanda, zer den hilekoa gizarte honetan izatea”, dio Irustak. Hein horretan, hilekoa duen gorputza genero bateko edo besteko izan, aldeak nabari ditu: “Esaterako, hilekoaren aurreko fasean, amorratuen edo inguruarekiko sentiberen egon zaitezkeenean, emakumea are gehiago estutzen da bere rolean ez delako sartzen haserretzea; aldiz, hilekoa duten gizon transexual ugari ez dira berdin estutzen, dena pikutara bidaltzeko gogoa eramangarriagoa baita genero maskulinoan”.\nRupi Kaur artistarena da irudia. Honela dio bere hausnarketan: “Odola isurtzen dugu eta haiek zikina dela uste dute, arreta bila gabiltzala, zama dela, gaixoa; arnastea bezain prozesu naturala ez balitz bezala”.\nMitifikazioak eta pribilegioak\nMunduko hainbat kulturatan, lehen aldiz hilekoa duten emakumeei odola botatzeko beharra identifikatzen irakasten zaie, leku egokia bila dezaten isurtzeko. Mendebaldean ere, industrializaziora arte odol isurketa librea ohiko praktika izan zela ikertu du Irustak. Klase altuenek bazuten odola xurgatzeko zer erabili, baina gehiengoak komunean edo ahal zuen lekuan isurtzen zuela dio.\nDena dela, horren dokumentazio faltaz eta beste kulturez egiten den mitifikazioaz ohartarazi du pedagogoak: “Guretzat kontu moderno edo askatzailea izan daitekeena beste lurralde batzuetan, Indian edo Afrikako herrialde askotan kasu, izugarria da, ez dutelako inolako ‘babes metodorik’ eta hilekoaren tabuak gure gizartean baino mila kilo gehiago pisatzen duelako”.\nOdol isurketa libreak praktikotasuna eta “zikintzeko” aukerak larregi ez arduratzea behar ditu egungo gure gizartean, Irustaren ustetan. Inguru eta klase jakin batean, praktika posiblea izan daitekeela deritzo, nahiz eta kontu pribilegiatua izatera irits daitekeen: “Ni autonomoa naiz eta etxean egiten dut lan, alboan daukat komuna eta badaukat hilekoaren fasean patxadaz nire gorputzarekin adiago egoteko aukera, baina gizonez betetako bulego batean lan egiten duen batentzat erokeria izan daitekeela ulertu dezaket”.\nIndustrializazioa baino lehen, klase altuenek bazuten odola xurgatzeko zer erabili, baina gehiengoak komunean edo ahal zuen lekuan isurtzen zuen\nHorregatik, kopa eta oihalezko konpresen gisako metodo “alternatiboak” dakarten ezagutzari ematen dio garrantzia, odola bota baino batu egiten dutenak: “Ezagutza prozesuan dago perla, gero zure zoru pelbikoa kontrolatzeko gai zaren edo galtzak odolez beteta eraman nahi dituzun, norberaren erabakia da”.\n(Auto)ezagutzak zabaltzen dituen aukerak\nEsperimentatu zale direnentzat hilekoaren odolak potentzialtasun amaigabea duela gogoratu du Irustak; bada arterako erabiltzen duenik, landareentzat ongarri edo kosmetikoetarako. “Baliteke askori nazka ematea, baina horretarako ere ona da kopa, adibidez, aurrejuzguak eta buruan sartu dizkiguten mitoak aurrez aurre jartzen dizkizulako”.\nKonpresa eta tanpoien merkatuak gorputzarekin konektatzeko baino, urruntzeko joera erakusten du gaur. Tampax tanpoi marka ezagunaren diseinuak izan duen bilakaeran nabari da; sinpleak eta behatzarekin sartzekoak izatetik, sofistikatuak eta norbera ukitu gabe aplikagailu batekin jartzekoak izatera igaro dira. Jada merkaturatzen hasi diren kulero xurgatzaileak ere ildo berean kokatu daitezke, hilekoa deserosotzat eta ezkutatu beharrekotzat jotzen dutenak.\nIrustari beste elkarrizketa batean galdetu zioten: Ez al da izango orain odol isurketa librea itxurakeria kontu bat? Norbaiti otu dakiokeela dio odoletan argazkia atera eta “begira, odol isurketa librea edo freebleeding egiten ari naiz” izenpean sarean zabaltzea. Horrek posizio batean jartzen gaituela dio, orain hau egiten ez baduzu, aske ez zarela dirudi-eta. Ez dator bat bera: “Garrantzitsua presiorik ez jartzea da, norberak jakin-mina izan dezala bere gorputzarekiko eta joan dadila probatzen. Azkenean, kopan batutako odolari bi trago jotzeagatik ez zara libreago, bakoitzak fronte ezberdinetatik egin diezaioke aurre honi”.\nGemma Tomàs, Manresako CUP-eko zinegotzia\n“Alabarik badut, bere zoru pelbikoa lantzea nahiko nuke”\n“Emakume gazteek sexu osasunean bizitza hobea izateko” mozioa aurkeztu zuen Manresako (Katalunia) CUP alderdiak iragan udaberrian. Hedabide askok estu hartu zuten institutuetan hilekoa batzeko alternatibez ere hitz egitearen proposamena, tartean gazteak odol isurketa libreaz formatzeko ideia jasotzen zuena.\nNola bizi izan zenuten iskanbila mediatikoa?\nMozioa ez zen onartu. Kataluniako parlamentuari zerbait egin zezan eskatzen zion ekimen bat baino ez zen onartu, hutsaren pareko. Pozik gaude hilekoaren heziketaz eztabaida piztu genuelako, baina tristea izan zen oraindik zenbat tabu dauden ikustea.\nNola sortu zen proposamena?\nInstitutuetan egoera ez dela aldatu baieztatu genuen, enpresek komertzializatutako aukerez baino ez dela hitz egiten, tailer afektibo sexualak baino kasik erabilera instrukzioak ematen direla. Horrela sortu zen. Diana Pinzón hezitzailearekin harremanetan jarri eta berak azaldu zizkigun ezagutzen ez genituen beste hainbat bide; itsas-belakiak, oihalezko konpresak eta isurketa librea. Honekin zur eta lur geratu ginen.\nNola landu duzue gaia?\nNiretzat isurketa librea aurkikuntza izan zen. Askok ezer ez erabili eta lasai zikintzeko askatasunarekin lotzen dute, baina hori baino gehiago da. Pinzónek azaldu zigun berak 9 urteko haurrekin edo lehen hilekoak dituztenekin lantzen duela, gihar pelbikoa lantzeko ariketak egiten dituztela, gero hilekoa dutenean hobeto sentitu eta kontrolatzeko gai direla.\nBadira tokiak zoru pelbikoaz kontzientzia hartu eta lantzeko?\nBaietz esango nuke. Mozioa aurkeztu genuenean, Pinzónekin Denda Gorria deitzen diren emakumeen zirkuluetan parte hartu genuen, gure bizitzez hitz egiteko hilekoa ardatz hartuta. Ez du esan nahi dena horrela denik, baina bada irekitzea. Badira Denda Lilak ere, neskato gazteagoekin lantzeko, udan egiten dira 3-4 egunez. Egia esateko, horrek guztiak badu puntu mistiko bat, pertsonalki urruntzen nauena.\nMistizismo horrek atzera egin arren, baliteke halaber, gure gorputza ezagutzeko beharra aldarrikatzeak erakartzea?\nBai, erabat, feminista gisa, urrundu eta aldi berean hurbiltzen nau. Denda Gorritik asko gustatu zitzaidan gure gorputzarekin dugun harremanaz hitz egitea; nola sentitzen dugun gorputza, tenperatura hartzea edo fluxua begiratzea noiz gauden obulatzen jakiteko eta abar. Nire zikloa ezagutu eta aurretik nituen hainbat sentipen kokatu ditut. Hau maila mistikoago batera igarotzen denean, ez zait erosoa egiten. Baina, seguru asko batak bestea behar du.\nKapitalismoa obulutegietan daramagula salatu duzue.\nEz genuen jarri mozioan, hitzak zaindu beharragatik, baina bai. Kopa batek hamar urteraino iraun dezake eta konpresa zein tanpoiak etengabe kontsumitu behar dituzu. Begi-bistakoa da horren interes ekonomikoa, gure gorputzaren bueltan egiten den enpresa planifikazioa.\nMutilek ere hilekoaren inguruko tailerrak jasotzea azpimarratu zenuten mozioan.\nTailerrak sexuz bereiziak izan behar zirela argi genuen, neskak espazio erosoa izan zezaten nola sentitzen diren elkarbanatu eta profesional batekin zikloaren eraginez mintzatzeko. Aldi berean, garrantzitsutzat jotzen genuen mutilek ere formazioa jasotzea, gure gorputza eta zikloa haiek ere ezagutu eta ulermen eta errespetu loturak sortzeko. Baita indarkeria matxistaren neurri prebentibo gisa ere.\nBeatriz Gimenok Pikara Magazine hedabidean zioen zuen proposamena ezagututa ohartu zela emakumeon etorkizunak odol isurketa librearen bidetik jo behar zuela, hori izan behar dela feministen bandera aurrerantzean. Zer diozu?\nBaditugu aurretik beste kate batzuk, hau ez da orain emakume guztiontzako etxeko lana. Baina nik inoiz alabarik badut, bere zoru pelbikoa lantzea gustatuko litzaidake. Niri hilekoa jaitsi zitzaidanean amak esan zidan: “Hau jarri behar duzu, eta kito”. Hor hasten da kontua bide txarretik.\nDiana Pinzón “Ondo datorkidanean egiten dut”\nDiana Pinzónek hilekoaren gaineko kontzientzia lantzen egiten du lan, emakume gazteekin, oro har. Kolonbiarra jaiotzez, Katalunian bizi da egun eta urteak daramatza odol isurketaren bueltan lanean: “Isurketa librea gutxi gorabehera 13 urte nituenean ezagutu nuen, haurdun gelditu nintzenean. Kolonbiako lagun batek hilekoaren kopa erakutsi zidan eta horrek eraman ninduen gaian sakontzera. Hilabeteak nire zikloaren detaile txikiak apuntatzen eta aztertzen aritu ostean, nire umetokiak odola isurtzeko egiten zituen kontrakzioak sentitzen hastea lortu nuen. Nire amak umetatik irakatsi zidan hilekoaren egunak bereziak direla, beraz, nire alaba hazten ari nintzen bitartean hileko egun lasaiak oparitu nizkion nire buruari, etxean nire umetokiari adi egonez ikasi nuen”.\nKanal honetan artxibatua: Hilekoa\nHilekoa kanaletik interesatuko zaizu...


Canan | Exprai - Marrazkilaria · Dibujante · Illustrator\nAzkenean, eta nire harridurarako (pitoniso bezla, preziorik ez) honek irabazi du aurtengo Sanferminetako kartelen lehiaketa bozken %36arekin. Iruñeko Elixabete Bordonaba da bere egilea. Zorionak!\nPara mi sorpresa (como adivino no valgo nada) este ha resultado el ganador del concurso de carteles de San Fermín de este año, con el 36% de los votos. Felicidades a su autora, Elixabete Bordonaba.\nEtiketak: Castellano, Diseinatzaileak, Elixabete Bordonaba, Euskaraz, Handik eta hemendik, San Fermin\n‘Con la que está cayendo’ y Pamplonela\n‘Kaka burutik behera’ eta Pamplonela